recursal/SuperWikiNEXT-32B huggingface dataset:
ဤဆောင်းပါးသည် အင်္ဂလိပ်ဘာသာဖြင့် "Marten" ဟုခေါ်သော ခွေးအသွင်ရှိ တိရစ္ဆာန်များအနွယ်ဝင် မြွေပါကြီး (ခေါ်) ဆတ်ခလောက် အကြောင်း ဖြစ်သည်။   အခြား အသုံးအနှုန်းများ အတွက် မြွေပါ (သံတူကြောင်းကွဲ) ကို ကြည့်ပါ။

**ဆတ်ခလောက်** (အင်္ဂလိပ်: Marten) မျိုးစိတ် အမျိုးမျိုးကို ဥရောပတိုက်၊ အာရှတိုက်နှင့် မြောက်အမေရိကတိုက်တို့တွင် တွေ့နိုင်သည်။ ယင်းတို့သည် မြွေပါမြီးတို မျိုးရင်းဝင်ဖြစ်သည်။ နေရပ်ဒေသကို လိုက်၍ ပါဏဗေဒအလိုအားဖြင့် မာတီးအမေရိကာနာ၊ မာတီး ပင်နန်တီ၊ မာတီးဖွိုင်န စသည်ဖြင့် အမျိုးမျိုး ခေါ်တွင်လေ သည်။ သေးသွယ်၍ ရှည်လျားသော ကိုယ်နှင့်တိုသည့် ခြေ ထောက်များရှိသည်။ အရွယ်မှာ ၁၇ လက်မမှ လက်မ ၄ဝ ထိ ရှိတတ်သည်။ ဆတ်ခလောက်များသည် များသောအားဖြင့် သစ် ခေါင်းများတွင် နေလေ့ရှိသော်လည်း၊ တစ်ခါတစ်ရံ ကျောက် တွင်းများလည်း နေလေ့ရှိသည်။ သစ်ပင်တက် အလွန် ကျွမ်းကျင်၍ ရှဉ့်များကဲ့သို့ပင် တစ်ပင်မှ တစ်ပင်သို့ ခုန်ကူးနိုင်သည်။

ဆတ်ခလောက်များသည် ယုန်၊ ရှဉ့်၊ ခါနှင့်အခြားငှက်များ၊ ကြွက်နှင့် အခွံမာသီးများကို စားသောက်သည်။ တစ်မြုံလျှင် ခြောက်ကောင်မှ ရှစ်ကောင်အထိ ရှိတတ်သဖြင့် အပွား မြန်သည်။ ဆတ်ခလောက်များ၏ သားမွေးသည် လူကြိုက်များသောပစ္စည်း ဖြစ်၍ တန်ဖိုးကြီးသည်။ အထူးသဖြင့် ကမ္ဘာ့မြောက်ဘက်စွန်း အနီးတွင် နေထိုင်သည့် ဆတ်ခလောက်များ၏သားမွေးများကို ပို၍ ကြိုက်နှစ်သက်ကြသည်။ ဆောင်းတွင်း၌ ဖမ်းယူရရှိသော မြွေပါ ကြီးများ၏ သားမွေးသည် ပို၍ တန်ဖိုးကြီး၏။ ထိုသို့ ဖြစ်ရ သည်မှာ ထိုအချိန်၌ သားမွေးသည် ပို၍ အမွေးထူပြီးလျှင် ပို၍ ရှည်သောကြောင့် ဖြစ်သည်။ ထိုသားမွေးများဖြင့် အနွေးထည် များကို ချုပ်ယူကြသည်။ ထိုသားမွေးဖြင့် လုပ်ယူသည့် ပန်းချီစုတ်တံများသည်လည်း လွန်စွာကောင်းမွန်သည်ကို တွေ့ရသည်။ ဆတ်ခလောက်များကို ထောင်ချောက်များဖြင့် ဖမ်းယူလေ့ရှိကြသည်။

ကိုးကား
-------

1. ↑  မြန်မာနိုင်ငံဘာသာပြန်စာပေအသင်း (၁၉၆၆)။ "*ဆတ်ခလောက်*"။ in စွယ်စုံကျမ်းစာတည်းအဖွဲ့ (ed.)။ *မြန်မာ့စွယ်စုံကျမ်း*။ **၁၀** (ပထမအကြိမ် ed.)။ စာပေဗိမာန်ပုံနှိပ်တိုက်၊ ရန်ကုန်မြို့။: စာပေဗိမာန်။

|  |  |
| --- | --- |
| Taxon identifiers | 
* Wikidata: Q26533
* Wikispecies: Martes
* ADW: Martes
* BOLD: 3993
* EoL: 34549
* EPPO: 1MRTSG
* Fauna Europaea: 305306
* Fauna Europaea (new): 92b4d7bc-c293-47af-a4e9-ad0cfb6422c7
* Fossilworks: 41126
* GBIF: 2433765
* iNaturalist: 41790
* ITIS: 180558
* MSW: 14001203
* NBN: NBNSYS0000134898
* NCBI: 9658
* uBio: 4232742

 |

|  |  |
| --- | --- |
| Authority control | 
* GND: 4168870-3
* NKC: ph520046

 |
မြန်မာနိုင်ငံ၊ အိန္ဒိယနိုင်ငံ၊ ဟိမဝန္တာတောင်တန်း
ဒေသ၊ မြောက်အမေရိကတိုက်နှင့် အရှေ့စွန်းဒေသများတွင် တတိုင်းမွှေး ပန်းမျိုးပေါင်း ၁၂ မျိုးခန့်ပေါက်သည်။
တစ်မျိုးနှင့်တစ်မျိုး ပေါက်ပွားပုံချင်း မတူကြချေ။ အချို့မှာ အမြဲစိမ်းပင်မျိုးဖြစ်၍၊ အချို့မှာရာသီလိုက် အရွက်ကြွေပင်မျိုးဖြစ်သည်။

အိန္ဒိယနိုင်ငံရှိ အလှပဆုံးသော တတိုင်းမွှေးပင်မျိုးမှာအမြင့်ပေ ၈ဝ မှ ၁၅ဝခန့်ထိရှိ၍၊ ပင်စည်လုံးပတ်မှာ တုတ်ခိုင်ကြီးမားသည်။ တတိုင်းမွှေးပင်သည် 'မက်ဂနိုလီယေစီအီး' မျိုးရင်းဝင်ဖြစ်သည်။ တတိုင်းမွှေးပွင့်များမှာ အပင်၏ မျိုးကိုလိုက်၍ အရောင်အမျိုးမျိုးကွဲပြားသည်။
'လော်ရယ်'ခေါ် တတိုင်းမွှေးမျိုးတွင် အဖြူပွင့်များပွင့်သည်။ တတိုင်းမွှေးပွင့်များသည် နာမည်နှင့်လိုက်အောင်ပင် အလွန်မွှေးကြိုင်သည်။

ယခုအခါ ရုက္ခဗေဒဆရာများ စမ်းသပ်သော မျိုးသန့်ရွေးချယ်မှု နှင့် မျိုးစပ်ပေးမှုတို့သည် အောင်မြင်လျက်ရှိသဖြင့် တတိုင်းမွှေးပင်
အမျိုးမျိုးကို ဥယျာဉ်ခြံမြေများထဲတွင် အများအပြား စိုက်ပျိုးနိုင်ကြပေပြီ။ တိုင်းပြည် တစ်ပြည်တွင် ပေါက်သော အပင်မျိုးကို အခြားတိုင်းပြည်တစ်ပြည်က အလှအပအဖြစ်
ဖြင့်လည်း မျိုးယူစိုက်ပျိုးလျက်ရှိသည်။
ဥပမာအားဖြင့် တရုတ်နိုင်ငံပေါက် တတိုင်းမွှေးမျိုးကို အင်္ဂလန်ပြည်ကယူ၍ စိုက်ပျိုးသဖြင့် ယခုအခါ အင်္ဂလန်ဥယျာဉ်များထဲတွင် ထိုအပင်မျိုး အများအပြားကို တွေ့ရလေပြီ။ သာမန်အခြေ၌ရှိသော တတိုင်းမွှေးပင်၏
အမြင့်မှာ ပေ၇ဝ မျှရှိသည်။ ပင်စည်သည် ဖြောင့်မတ်၍၊ ယင်းမှ အကိုင်းများ ဖြာထွက်လျက်ရှိ၏။ တတိုင်းမွှေးပွင့်၏
ပွင့်ချပ်များမှာ ဖယောင်းကဲ့သို့ နူးညံ့ချောမွတ်၏။ အပွင့်၏အချင်းမှာ ၃ လက်မခန့်ရှိသည်။ ပန်းပွင့်ပြီးသောအခါ အသီးများဆက်၍သီးသည်။ တတိုင်းမွှေးသီးမှာ က
တော့ပုံသဏ္ဌာန် ရှိသည်။ အသီးသည် မှည့်ချိန်တွင် နီရဲရဲအရောင်သို့ ပြောင်းသွားသည်။ တတိုင်းမွှေးပွင့်မှ ဝတ်မှုန်ဖြန့်ဖြူးပုံမှာ များစွာစိတ်ဝင်စားဖွယ်ရာကောင်းသည်။
ပိုးကောင်များသည် တတိုင်းမွှေးပွင့်များ၌ လာရောက်နားလေ့ရှိကြသည်။ နားလျှင် နားခြင်းပင်တတိုင်းမွှေးပွင့်မှာ ငုံ၍ သွားပြီးနောက် ပိုးကောင်ကို လှောင်ထားလိုက်သည်။

ထိုပိုးကောင်မှာ အခြားအပွင့်မှ လာရသဖြင့် ကိုယ်ပေါ်တွင် ဝတ်မှုန်များ ပါလာသည်။ ထိုဝတ်မှုန်များကို ပွင့်မဝတ်ဆံကြီး
ပေါ်တွင်ခါချခဲ့သည်။ နောက်တစ်နေ့နံနက်တတိုင်းမွှေးပွင့် ပြန်၍ ပွင့်ချိန်တွင် ထိုပိုးကောင်သည် ပွင့်ဖိုဝတ်ဆံမှ ဝတ်မှုန်များကို အခြားအပွင့်တပွင့်ရှိရာသို့ သယ်ယူသွားပြန်သည်။

ကိုးကား
-------

1. ↑  Khela, S. (2014). "Magnolia grandiflora". *IUCN Red List of Threatened Species* **2014**. IUCN. doi:10.2305/IUCN.UK.2014-1.RLTS.T193948A2291865.en.
2. ↑  NatureServe Explorer။  2021-05-03 တွင် ပြန်စစ်ပြီး။
3. ↑  Magnolia grandiflora။  2021-03-11 တွင် ပြန်စစ်ပြီး။
4. ↑  Plants of the World Online။  2021-03-11 တွင် ပြန်စစ်ပြီး။
5. ↑  မြန်မာ့စွယ်စုံကျမ်း၊ အတွဲ(၄)
ကိုဩဒိနိတ်: 7°56′53″N 81°00′07″E﻿ / ﻿7.94795°N 81.00185°E﻿ / 7.94795; 81.00185

ဆတ်မဟာပရက်ဆဒါ.
**ဆတ်မဟာပရက်ဆဒါ** (အထပ်ခုနစ်ဆင့်ပါဝင်သည့် တာဝါ) တစ်ခုဖြစ်ပြီး ၁၂ ရာစုက ပြုလုပ်ခဲ့သည့် ပိရမစ်ပုံစံ အထပ်အဆင့်ဆင့်ဖြင့် တက်သွားသည့်အဆောက်အဦ ဖြစ်သည်။ သီရိလင်္ကာနိုင်ငံ၊ Polonnaruwaရှေးဟောင်းသုတေသနနယ်မြေ၏ အရှေ့မြောက်ထောင့်တွင် တည်ရှိသည်။ ၎င်း၏ ပတ်ဝန်းကျင်၌ ဗုဒ္ဓဘာသာဆိုင်ရာ အဆောက်အဦများ တည်ရှိသဖြင့် ၎င်းသည် စေတီတော်တစ်ဆူ ဖြစ်သည်ဟု ယူဆကြသည်။ ထိုနယ်မြေရှိ အဆောက်အဦများ၌ မတူညီသည့်ပုံစံရှိသည့် အဆောက်အဦတစ်ခု ဖြစ်ကာ တည်ဆောက်သူနှင့် မည်သည့်ရည်ရွယ်ချက်ဖြင့် တည်ဆောက်ခဲ့သည်ကို မသိရှိရပေ။ ဤအဆောက်အဦ၏ ပုံစံသည် ထိုင်းနိုင်ငံ၊ Lamphun မြို့၊ Wat Kukut ကျောင်းရှိ စေတီတော်၊ ကမ္ဘောဒီးယားနိုင်ငံ၏ ဗုဒ္ဓဘာသာဗိသုကာပုံစံများနှင့် မကြာခဏ ခိုင်းနှိုင်းခံရသည်။

မဟာဝံသကျမ်း၌ ဘုရင် King Parakramabahu I Great (1123-1186) သည် Polonnaruwa တွင် အထပ်ခုနစ်ခုပါဝင်သည့်တာဝါကို တည်ဆောက်ခဲ့သည်ဟု ဆိုထားသည်။ သို့သော်ငြားလည်း ၎င်းသည် ဤအဆောက်အဦ ဖြစ်သည်ကိုမူ အသေအချာ မပြောနိုင်ပေ။

အုတ်ကို အင်္ဂတေသရွတ်ကိုင်ကာ တည်ဆောင်ထားသည်။ အထပ် ခုနစ်ခုပါဝင်သည်။ သို့သော် ခုနစ်ခုမြောက်အထပ်သည် ကျန်ရှိရုံသာ ရှိတော့သည်။ လေးထောင့်ပုံစံဖြစ်ပြီး ဘေးတိုက်လှေကားပုံစံ တည်ဆောက်ထားသည်။ မျက်နှာလေးဘက်စလုံးတွင် အလှဆင်ထားသည်များမှာ တူညီကြသည်။ မြေပြင်အထပ်တွင် ယုံမှားမှုဖြစ်စေနိုင်သည့် ဝင်ပေါက်တစ်ခု ရှိသည်။ အထပ်အဆင့်များမတွင် မျက်နှာပြင်တိုင်း၏ အလယ်၌ ပန်းပုများ ထွင်းထုထားပြီး ၎င်းတို့ကို အပေါက်များ၊ အခုံးများက ဝန်းရံထားသည်။ 

ဤနေရာသည် မီးလောင်တိုက် Hephaestion နှင့် ဆက်နွယ်မှုရှိသည်။ Hephaestion ကို ဘီစီလေးရာစုတွင် Alexander the Great က တည်ဆောက်ခဲ့သည်။

ကိုးကား
-------

1. ↑  Sirisena၊ W.M. (1978)။ *Sri Lanka and South-East Asia: Political, Religious and Cultural Relations from A.D. c. 1000 to c. 1500*။ Leiden: E. J. Brill။ p. 128။ ISBN 9004056602။ 2020-04-08 တွင် ပြန်စစ်ပြီး။
2. ↑  Sathmahal Prasada in Sri Lanka။  2019-04-14 တွင် ပြန်စစ်ပြီး။
3. ↑  Pannel number 51 of the archaeological site။  2019-04-14 တွင် ပြန်စစ်ပြီး။
4. ↑  Ciordia, José M. (2020). "The Ship in the Cave: The Greek and Nautical Origin of Buddhist Architecture". *Journal of Asian Architecture and Building Engineering* **19** (1). doi:10.1080/13467581.2019.1697698.
**နနုအိုယဘူတာ** သည် သီရိလင်္ကာနိုင်ငံ၊ အဓိကလမ်းမပေါ်ရှိ ဘူတာတစ်ခု ဖြစ်သည်။ ကိုလံဘိုမြို့မှ ၆၃ ခုမြောက်ဘူတာဖြစ်ကာ ၂၀၆.၉ ကီလိုမီတာ (၁၂၈.၆ မိုင်) အကွာတွင် တည်ရှိသည်။  Podi Menike နှင့် Udarata Menike အမြန်ရထား အပါအဝင် ရထားများအားလုံးသည် ဤဘူတာတွင် ဝန်ဆောင်မှုများ ပြုလုပ်ကြသည်။ ဤဘူတာသည် လမ်းဆုံဘူတာနှင့်  Udupussallawa ရထားလမ်းကျဉ်းသို့ ဆက်သွယ်ပေးသည့် လမ်းခွဲဘူတာအဖြစ်လည်း တည်ရှိသည်။ ထိုရထားလမ်းကျဉ်းသည် နနအိုယဘူတာမှတဆင့် Ragala နှင့် Nuwara Eliya ကို ဆက်သွယ်ပေးသည်။ 

မူလရထားဘူတာကို ၁၈၈၅ တွင် တည်ဆောက်ခဲ့သည်။ ၃၁ ကီလိုမီတာ (၁၉ မိုင်) ရှည်လျားသည့် ဟတ်တွန်မှ နနုအိုယသို့ ဆက်သွယ်ပေးသည့် အဓိကရထားလမ်း၏ ခရီးဆုံးဘူတာလည်း ဖြစ်သည်။ ၁၈၉၃ ခုနှစ်တွင် ရထားလမ်းကို နနုအိုယမှ ဘန်ဒရာဝီလသို့ တိုးချဲ့ခဲ့သည်။ Udupussallawa ရထားလမ်းကြောင်းကို ဖောက်လုပ်လိုက်သည့်အခါ ၁၉၀၃ ခုနှစ်တွင် လမ်းဆုံဘူတာတစ်ခု ဖြစ်လာခဲ့သည်။

ဘူတာစဉ်
-------

| ယခင် ဘူတာ |   | Sri Lanka Railways |   | နောက် ဘူတာ |
| --- | --- | --- | --- | --- |
| Great Western |   | Main Line |   | Ambewela |

Time Table at Nanu Oya Railway Station

ကိုးကား
-------

1. ↑  Munidasa၊ K. G. H.။ "Cameos of the past: First train on line to Badulla from Colombo"၊ 1 February 2009။ 20 May 2016 တွင် ပြန်စစ်ပြီး။ Archived from the original on 3 March 2016။
2. ↑  Ellis၊ Royston။ "A Fascinating Journey"၊ 1 May 2016။ 20 May 2016 တွင် ပြန်စစ်ပြီး။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**ခါးကြိုးတန်ဆာကို ဆောင်မှု။**

အမှုသည်—**ဘိက္ခုနီတစ်ယောက်။**

ခါးကြိုးတန်ဆာ
-------------

ဘိက္ခုနီ တစ်ယောက်သည် ဆွမ်းခံနေကျအိမ်မှ မိန်းမတစ်ယောက်က "ဤခါးကြိုးကို မည်သည့် မိန်းမထံပို့ ပေးစမ်းပါ"ဟုပြော၍ ခါးကြိုးတန်ဆာကို ယူလာသောအခါ သပိတ်ထဲ၌ ထည့်ယူသွားလျှင် အမှတ်တမဲ့ လန့်ပြီး အော်မိမှာစိုး၍ (မြွေကလေးနှင့် တူဟန်ရှိသည်)ခါး၌ ဝတ်၍ ယူသွားလေသည်၊ ယာဉ်ရထားတို့ သွားလာရာ လမ်းမသို့ ရောက်သောအခါ ထိုခါးကြိုး ပြတ်သဖြင့် တပ်ထားသော ပတ္တမြားလုံးကလေးတွေ ဖရိုဖရဲကြဲသဖြင့် လူအများ မြင်ကြ၍ "ဘိက္ခုနီတွေဟာ ကာမစည်းစိမ်ခံစားသော လူဝတ်ကြောင် မိန်းမများလို ခါးကြိုးတန်ဆာကို ဆောင်ကြတာဘဲကိုး"ဟု ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော် မူရလေသည်။

သိက္ခာပုဒ်
----------

ယာ ပန ဘိက္ခုနီ သံဃာဏိံ ဓာရေယျ, ပါစိတ္တိယံ။

မြန်မာပြန်
----------

ခါးကြိုးတန်ဆာကို ဆောင်သော ဘိက္ခုနီမှာ ပါစိတ် အာပတ်သင့်၏။ 

ခါး၌ဝတ်ဆင်အပ်သောကြိုး သာမက, ခါးပန်းကြိုးရိုးရိုးမှတစ်ပါး အလှပတ်ဖို့ ခါးစည်းကြိုးခါးပတ်ဟူသမျှလည်း ပါဝင်သည်၊ ဘိက္ခုတို့ ဆောင်လျှင် ဒုက္ကဋ်အာပတ်။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
**သံဃာအား ဘုရားမဆန်သာ**သည် မြန်မာစကားပုံတစ်ခု ဖြစ်သည်။

အဓိပ္ပာယ်
---------

သံဃာအများစု၏အလိုကို မြတ်စွာဘုရားသော်မှ လွန်ဆန်၍ မပြုသကဲ့သို့ ဦးစီးခေါင်းဆောင်ပြုသူသည် အများစု၏ ဆန္ဒ ကို မလွန်ဆန်သာချေ။

မြတ်စွာဘုရား ဇေတဝန်ကျောင်း၌ သီတင်းသုံးတော်မူစဉ် ဃောသိတာရုံကျောင်းရှိ ဝိနည်းဓိုရ်ရဟန်းနှင့် ဓမ္မ ကထိက ရဟန်းနှစ်ပါးတို့ ဝိနည်း ကိစ္စ နှင့် ပတ်သက်၍ အငြင်းပွားရာမှ ရဟန်းများ အချင်းများကြသည်။ မြတ်စွာ ဘုရားက အချင်းမများကြရန် အဖန်ဖန် ဆုံးမတော်မူသော်လည်း ရဟန်းများက မနာယူကြသဖြင့် မြတ်စွာဘုရားသည် ပါလိလေယျတောသို့ တစ်ပါးတည်း ကြွတော်မူပြီး ဆင်မင်း၏ အလုပ်အကျွေးကို ခံယူတော်မူလျက် သီတင်းသုံးနေတော်မူသည်။ ထိုအကြောင်းကို ကောသမီပြည် ဒါယကာ၊ ဒါယကာမများ ကြားသိ၍ ဃောသိတာရုံကျောင်းရှိ ရဟန်းများအား ဆည်းကပ် လှူဒါန်းခြင်း မပြုဘဲ နေကြကုန်၏။ ထိုရဟန်းတို့သည် ဝါတွင်းသုံးလပတ်လုံး ဆင်းရဲစွာ နေကြရကုန်၏။ ထိုအခါမှ ဘုရား၏ ဂုဏ်ကျေးဇူးကို အောက်မေ့လျက် နောင်တကြီးစွာရပြီး အချင်းချင်း ပြန်လည်သင့်မြတ်ကြကုန်၏။ ထိုအကြောင်းကို ရှင်အာနန္ဒာ သိလျှင် အခြံအရံ ရဟန်းငါးရာနှင့်အတူ ပါလိလေယျတောသို့ ကြွရောက်ပြီး မြတ်စွာဘုရားအား ဇေတဝန်ကျောင်းသို့ ပြန်လည်ကြွမြန်းပါရန် ပင့်လျှောက်၏။ မြတ်စွာဘုရားသည် ညီတော် အာနန္ဒာ အမှူးပြုသော သံဃာတော်များ၏ ဆန္ဒကို လိုက်လျော၍ ဇေတဝန်ကျောင်းသို့ ပြန်ကြွတော်မူသည်။ ထိုအကြောင်းကို ကောသမ္ဗီရဟန်းများ ကြားသိလျှင် သာဝတ္တိပြည်သို့ သွား၍ မြတ်စွာဘုရားအား အလွန်ကျိုးနွံရိုသေစွာ ကန်တော့ကြပြီး မြတ်စွာဘုရား ၏ အဆုံးအမကို ခံယူကြလေသည်။ ဤသို့လျှင် မြတ်စွာဘုရားသည်ပင် သံဃာတို့၏ ဆန္ဒကို မလွန်ဆန်သာပဲ လိုက်လျောတော်မူခဲ့လေသည်။

ကိုးကား
-------
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**အခြားသင်္ကန်းများကို အပ်နှံထားခဲ့၍ သင်းပိုင်ဧကသီ နှင့်သာ ဒေသစာရီလှည့်နေ။** 

အမှုသည်—**ဘိက္ခုနီအများ၊**

သင်္ကန်းများ မှိုတက်နေခြင်း
---------------------------

ဘိက္ခုနီတို့မှာ သင်္ကန်း ၅-ထည် ကိုယ်ပိုင်ထားခွင့်ရှိ၏၊ တချို့ဘိက္ခုနီတို့သည် ထိုသင်္ကန်း၅ ထည်တွင် (သင်္ကန်းကြီး, ရေသနပ်, ရင်စည်းတဘက်) ၃-ထည်ကို အခြား ဘိက္ခုနီတို့ထံ အပ်နှံထားခဲ့၍ သင်းပိုင်, ဧကသီ ၂-ထည်ဖြင့်သာ ဒေသစာရီ လှည့်လည် (ခရီးသွား)ကြကုန်၏၊ အပ်နှံထားခဲ့သော သင်္ကန်းတို့ကား ဝတ်လည်းမဝတ်ရ, နေလည်း မလှမ်းရခြင်းကြောင့် အောက်စော်လည်းနံ၍ မှိုလည်းတက်နေကုန်၏၊ ထိုသင်္ကန်းတို့ကို အပ်နှံခံရသော ဘိက္ခုနီတို့သည် နေလှမ်းပေးကြရကုန်၏၊ ထိုနေလှမ်းနေကြသော ဘိက္ခုနီတို့ကို အခြား ဘိက္ခုနီတို့က မေးကြသောအခါ ခရီးသွားနေသော ဘိက္ခုနီတို့၏သင်္ကန်း ဖြစ်ကြောင်းကို ပြောပြကြသဖြင့် သင်္ကန်းရှင် ဘိက္ခုနီတို့ကို ကဲ့ရဲ့ကြသောကြောင့် ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ယာ ပန ဘိက္ခုနီ ပဉ္စာဟိကံ သံဃာဋိစာရံ အတိက္ကာမေယျ, ပါစိတ္တိယံ။

မြန်မာပြန်
----------

အကြင်ဘိက္ခုနီသည် ၅-ရက်ကို သင်္ကန်းတို့၏လှည့်လည်ခြင်းကို လွန်စေအံ့၊ ထိုဘိက္ခုနီမှာ ပါစိတ်အာပတ်သင့်၏။

မှတ်ချက်
--------

"သင်္ကန်းတို့၏ လှည့်လည်ခြင်း" ဟူသည် သင်္ကန်းတို့ကို အထုပ် သေတ္တာစသည်၌ ငြိမ်သက်၍ မနေစေဘဲ အနဲဆုံး ငါးရက်တစ်ကြိမ်ကျ ဝတ်သော်လည်း ဝတ်ပေးခြင်း, နေသော်လည်း လှမ်းပေးခြင်းတည်း၊ သင်္ကန်း ၅-ထည်ကို ၅-ရက်မြောက်နေ့ရောက်လျှင် ဝတ်သော်လည်းဝတ်, မဝတ်လျှင် နေလှမ်းရမည်၊ ဝတ်လဲမဝတ်, နေလဲမလှမ်းဘဲ ၅-ရက် လွန်လျှင် ပါစိတ် အာပတ်သင့်သည်’ဟူလို။

ကိုးကား
-------

1. ↑  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
၁၉၄၅၊ ဒီဇင်ဘာ-၁၅ ရက်နေ့မှာ ဖွဲ့စည်းခဲ့ပါတယ်။ မြို့နယ်ခရိုင် အသီးသီးက ကရင်လူငယ်များကို ဖိတ်ကြားပြီး သင်တန်းပေး ဖွဲ့စည်း ခဲ့ခြင်းဖြစ်ပါတယ်။ နိုင်ငံရေး လှုပ်ရှားမှုတွေနဲ့ လွတ်လပ်ရေး တိုက်ပွဲမှာ ပါဝင် ဆောင်ရွက်နိုင်ရန် ရည်ရွယ် ဖွဲ့စည်း ခဲ့တာ ဖြစ်ပါတယ်။ စောထွန်းစိန်၊ စောမြင့်သိန်း၊ မန်းဝင်းမောင်၊ စောစံဘိုးသင်၊ မန်းဘခိုင် စတဲ့ ပုဂ္ဂိုလ်များက ခေါင်းဆောင် ဖွဲ့စည်းခဲ့တာ ဖြစ်ပါတယ်။ ၁၉၄၇၊ ဖေဖော်ဝါရီ-၅ ရက်နေ့မှာ ကေအဲန်ယူ ဖွဲ့စည်းတဲ့အခါ ကရင်လူငယ်အဖွဲ့ ဟာ အင်အားစု တခုအဖြစ် ပါဝင်ခဲ့ပြီး ၁၉၄၇ တိုင်းပြုပြည်ပြု လွှတ်တော်ရွေးကောက်ပွဲကို ပါဝင်ယှဉ်ပြိုင် သင့်မသင့် ကိစ္စအပေါ် သဘောထား ကွဲပြားရာက ကေအဲန်ယူ အဖွဲ့ကြီးကနေ ပြန်လည် ခွဲထွက်ခဲ့ပါတယ်။ ၁၉၄၇ ခုနှစ်-မတ်လ မှာ ကရင်လူငယ်အဖွဲ့ အဖြစ် သီးခြား ပြန်လည်ခွဲထောင်ပါတယ်။

၁၉၄၇ တိုင်းပြုပြည်ပြု လွှတ်တော်ရွေးကောက်ပွဲမှာ ပါဝင်ယှဉ်ပြိုင် အရွေးခံခဲ့ပါတယ်။ စောစံဘိုးသင်၊ မန်းဘခိုင်၊ မန်းဝင်းမောင် (နောင်-သမ္မတကြီး) တို့ဟာ လွှတ်တော်အမတ်များ ဖြစ်လာခဲ့ကြပြီး ၁၉၄၇ ဖွဲ့စည်းအုပ်ချုပ်ပုံ အခြေခံဥပဒေ ရေးဆွဲရေး ကော်မတီမှာ ပါဝင်ခဲ့ကြပါတယ်။ မန်းဘခိုင် ဟာ ဗိုလ်ချုပ်အောင်ဆန်း တို့နဲ့အတူ လုပ်ကြံသတ်ဖြတ်ခြင်းခံခဲ့ရတဲ့ အာဇာနည် တဦးဖြစ်ခဲ့ပြီး မန်းဝင်းမောင်နဲ့ စောစံဘိုးသင် တို့ဟာလည်း လွတ်လပ်ရေးကြေညာပြီးစ လွတ်လပ်သော မြန်မာ နိုင်ငံတော်ရဲ့ ပထမဆုံးသောအစိုးရအဖွဲ့မှာ ဝန်ကြီးတွေ ဖြစ်ခဲ့ကြပါတယ်။

ကိုးကား
-------

* ဝင်းတင့်ထွန်း (ဩဂုတ် ၂၀၁၀)။ *ဗမာပြည် နိုင်ငံရေးပါတီအဖွဲ့အစည်း အသင်းအပင်းများ အညွှန်း*။ ပထမ အကြိမ်။ နေ့သစ်အင်အားစု၊ ဂျပန်။
အေး၊ သခင် (ခရစ် ၁၉ဝ၆-၁၉၈၅)
--------------------------

ကိုလိုနီခေတ် တို့ဗမာအစည်းအရုံး စတင်တည်ထောင်ရာတွင် ပါဝင်ခဲ့သူ နိုင်ငံဂုဏ်ရည်ဘွဲ့ ပထမဆင့်ရ သခင်အေးကို ပြည်ခရိုင် ရွှေတောင်မြို့၌ အဖ ဦးဖိုးချိပ်၊ အမိ ဒေါ်ကျော့တို့က ၁၉ဝ၆ ခုနှစ် စက်တင်ဘာလ ၈ ရက်နေ့တွင် မွေးဖွားသည်။

သခင်အေးသည် ငယ်စဉ်ကပင် ရန်ကုန်မြို့သို့ ရောက်ရှိကာ ပညာသင်ကြားခဲ့သည်။ ၁၉၂၇ ခုနှစ်တွင် အမိန့်တော်ရ ရှေ့နေစာမေးပွဲကို အောင်မြင်၍ ဂျီ-စီ-ဘီ-အေ၏ ဝံသာနုသတင်းစာ အယ်ဒီတာအဖွဲ့တွင် ပါဝင်ဆောင်ရွက်ခဲ့သည်။ ၁၉၂၈ ခုနှစ်တွင် ဒေါ်အေးစိန်နှင့် အိမ်ထောင်ကျသည်။ သခင်အေးသည် မြန်မာတိုင်းရင်းသား အခွန်ထမ်းများအား ကာကွယ်စောင့်ရှောက်ရန်နှင့် အခွန်ထမ်းများအကျိုးကို ဆောင်ရွက်ရန် ဗဟိုအခွန်ထမ်းအဖွဲ့ကြီး ဖွဲ့စည်းတည်ထောင်ရာ၌ အဖွဲ့ကြီး၏ အတွင်းရေးမှူးအဖြစ် ဆောင်ရွက်ခဲ့သည်။ တို့ဗမာအစည်းအရုံး စတင်တည်ထောင်ရာ၌ ကူညီထောက်ခံ အားပေးခဲ့ပြီး အစည်းအရုံးဝင် သခင်ဖြစ်လာခဲ့သည်။ ထို့နောက် တို့ဗမာအစည်းအရုံး၏ အလုပ်မှုဆောင်အဖြစ်လည်းကောင်း၊ ဒုတိယဥက္ကဋ္ဌအဖြစ်လည်းကောင်း ဆောင်ရွက်ခဲ့သည်။ ၉၁ ဌာန အုပ်ချုပ်ရေးကန့်ကွက် လှုပ်ရှားမှုများတွင် ဦးဆောင်ပါဝင်ခဲ့သည်။ ကိုယ့်မင်းကိုယ့်ချင်းပါတီကို ထူထောင်၍ ရွေးကောက်ပွဲဝင်ကာ တို့ဗမာဝါဒကို ပြည်နယ်အနှံ့ ဖြန့်ခဲ့သည်။

သခင်အေးသည် မြန်မာနိုင်ငံ လွတ်လပ်ရေးအတွက် ဗမာ ဂျပန် ပူးပေါင်းဆောင်ရွက်ရေး မြေအောက်လုပ်ငန်းများကို လျှို့ဝှက်စွာ ဆောင်ရွက်ခဲ့သူတစ်ဦးလည်း ဖြစ်သည်။၁၉၄၂ ခုနှစ် ဗမာ့လွတ်လပ်ရေးတပ်မတော်နှင့် ဂျပန်တပ်များ သိမ်းပိုက်ပြီးသော ဒေသများတွင် သခင်ထွန်းအုပ်ဦးဆောင်သော ငြိမ်ဝပ်ပိပြားရေးကော်မတီ ဖွဲ့စည်းတည်ထောင်အုပ်ချုပ်ရာ၌ ဗဟိုငြိမ်ဝပ်ပိပြားရေးကော်မတီ ဥက္ကဋ္ဌ သခင်ထွန်းအုပ်နှင့် အတူ တွဲဖက်ဆောင်ရွက်ခဲ့သည်။ 

၁၉၄၃ ခုနှစ် ဩဂုတ်လ ၁ ရက်နေ့တွင် ဂျပန်ဗိုလ်ချုပ်ကြီး အီဒါက စစ်အုပ်ချုပ်ရေးရုပ်သိမ်းပြီး မြန်မာပြည် လွတ်လပ်ပြီဖြစ်ကြောင်း ကြေညာ၍ ဂျပန်ခေတ် နိုင်ငံတော်အဓိပတိအဖြစ် ဒေါက်တာဘမော်အား ဆောင်ရွက်စေရာတွင် သခင်အေးသည် နိုင်ငံတော်အဓိပတိ၏ အတိုင်ပင်ခံအဖွဲ့၌ အဖွဲ့ဝင်အဖြစ် ရွေးချယ်ခြင်းခံရသည်။ ထို့နောက် ၁၉၄၅ ခုနှစ် အင်္ဂလိပ်များ မြန်မာနိုင်ငံသို့ ပြန်လည်ဝင်ရောက်ပြီးနောက် ဘုရင်ခံအုပ်ချုပ်ရေးတွင် ဘုရင်ခံ ၏ အတိုင်ပင်ခံ ဥပဒေပြုလွှတ်တော်အမတ်အဖြစ် ရွေးချယ်ခန့်ထားခြင်းခံရသည်။ ၁၉၄၇ ခုနှစ် ဇူလိုင်လတွင် အခြားသခင်ခေါင်းဆောင်အချို့နှင့်အတူ ပုဒ်မ ၅ ဖြင့် ဖမ်းဆီးခံရသည်။

သခင်အေးသည် မိမိကိုယ်ပိုင် အောင်မြင်ကြောင်း မဂ္ဂဇင်း၊ အောင်မြင်ကြောင်းသတင်းစာတို့ကို ပုံနှိပ်ထုတ်ဝေခဲ့ပြီး ညနေထုတ် သခင်အမည်ရှိ နှစ်ပြားသတင်းစာကို စစ်ကြိုခေတ်က တာဝန်ခံ ပုံနှိပ်ထုတ်ဝေခဲ့ သည်။ စစ်ပြီးကာလတွင်လည်း သခင်နေ့စဉ်သတင်းစာကို ထပ်မံတာဝန်ယူ ပုံနှိပ်ထုတ်ဝေခဲ့သည်။

လွတ်လပ်ရေး ရပြီးနောက် နိုင်ငံရေးမှ အနားယူကာ ဗမာ့ နိုင်ငံရေး သမိုင်းနှင့် နိုင်ငံရေးဆောင်းပါးများ၊ အခြားစာပေများ ပြုစုရေးသားခဲ့သည်။ ၁၉၆၂ ခုနှစ်တွင် တော်လှန်ရေးအစိုးရ တက်လာသည့်အခါ ဂျပန်နိုင်ငံတွင် ကုန်သွယ်ရေးရုံး သွား ရောက်ဖွင့်လှစ်ကာ ကုန်သွယ်ရေးကိုယ်စားလှယ်အဖြစ် တာဝန်ယူဆောင်ရွက်ခဲ့ရသည်။

၁၉၈ဝ ပြည့်နှစ် ဇွန်လတွင် ပြည်ထောင်စုဆိုရှယ်လစ် သမ္မတ မြန်မာနိုင်ငံတော် နိုင်ငံတော်ကောင်စီက သခင်အေးအား နိုင်ငံဂုဏ်ရည်ဘွဲ့ ပထမဆင့်ကို ချီးမြှင့်ခဲ့သည်။ သခင်အေးသည် ၁၉၈၅ ခုနှစ် ဇွန်လ ၂၂ ရက်နေ့တွင် ရန်ကုန်မြို့၌ ကွယ်လွန်သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၅)
**လူးဝစ်ဂျေမွန်တူလီ (၂)** (လူ့မွန်တူလီ ဟုလည်းသိကြသည်။) သည် ပရိုဂရမ်မာတစ်ယောက် ဖြစ်သည်။ သူသည် ဝဘ်ဘရောက်ဆာ များ ထုတ်လုပ်သည့်အလုပ်ဖြင့် လူသိများသူ ဖြစ်သည်။ ၁၉၉၁ ခုနှစ် နှင့် ၁၉၉၂ ခုနှစ်တွင် Lynx ဟု ခေါ်သည့် စာသားဝဘ်ဘရောက်ဆာ (Text Web Browser) တစ်ခုကို မိုက်ကယ်ဂရုဘ်(Michael Grobe)၊ ချားရီဇက် (Charles Rezac) တို့နှင့်အတူ ရေးသားခဲ့သည်။ ကန်ဆက်တက္ကသိုလ်တွင် ပညာသင်ကြားနေစဉ် ရေးသားခဲ့ခြင်း ဖြစ်သည်။ ထိုဘရောက်ဆာသည် ပထမဆုံး အသုံးပြုနိုင်သည့် ဘရောက်ဆာဖြစ်ပြီး လက်ရှိအချိန်တွင် အသုံးပြုမှု ရှိနေတုန်း ဖြစ်သည်။

အသက်မွေးဝမ်းကြောင်း
-------------------

၁၉၉၄ ခုနှစ်တွင် Netscape Communications ကို တည်ထောင်သည့် အင်ဂျင်နီယာတစ်ဦး ဖြစ်လာခဲ့ပြီး Netscape ဝဘ်ဘရောက်ဆာ ပထမဗားရှင်း၏ networking code အတွက်ပရိုဂရမ် ရေးသားခဲ့သည်။ သူသည် HTTP cookies, the blink element, server push နှင့် client pull, HTTP proxying, animated GIFs များကို ဘရောက်ဆာတွင် တပ်ဆင်အသုံးပြုခြင်း စသည့် ဘရောက်ဆာနှင့် ပတ်သက်သည် ဆန်းသစ်ရှာဖွေမှုများ ပြုလုပ်ခဲ့သည်။ သူသည် Netscape တွင် ရှိနေစဉ် W3C
၏ HTML working group တွင် အဖွဲ့ဝင် နှင့် HTML 3.2 တွင် ကူညီဆောင်ရွက်သူ အဖြစ် လုပ်ဆောင်ခဲ့သည်။ သူသည် ၁၉၉၄ ခုနှစ်တွင် World-Wide Web ၏ ပထမအပြည်ပြည်ဆိုင်ရာညီလာခံတွင် inductees ခြောက်ဦးထဲမှ တစ်ဦးဖြစ်ကြောင်း World Wide Web Hall of Fame တွင် ကြေညာခဲ့သည်။

၁၉၉၈ ခုနှစ်တွင် သူသည် Epinions ကို တည်ထောင်သည့် အင်ဂျင်နီယာ ဖြစ်ခဲ့သည်။ Epinions သည် ယခုအချိန်တွင် Shopping.com ကုမ္ပဏီတစ်ခု ဖြစ်သည်။[]

၂၀၀၂ ခုနှစ်တွင် MIT Technology Review TR100 က သူ့အား ကမ္ဘာပေါ်ရှိ ၃၅ နှစ်အောက် အတော်ဆုံး တီထွင်ဆန်းသစ်သူ ၁၀၀ ထဲမှ တစ်ယောက်အဖြစ် ဖော်ပြခဲ့သည်။

၂၀၀၄ ခုနှစ်တွင် သူသည် Memory Matrix ၏ စီအီးအို နှင့် တွဲဖက်တည်ထောင်သူ ဖြစ်လာခဲ့သည်။ Memory Matrix သည် Shutterfly Inc မှ ဖြစ်လာသည်။[]

၂၀၀၈ ခုနှစ်တွင် Zetta.net ၏ တွဲဖက်တည်ထောင်သူ ဖြစ်ခဲ့သည်။ Zetta.net သည် cloud storage ကုမ္ပဏီတစ်ခု ဖြစ်သည်။[]

၂၀၁၅ ခုနှစ်တွင် သူသည် JetInsight တွင် တွဲဖက်တည်ထောငါသူ နှင့် CTO အဖြစ်ဆောင်ရွက်ခဲ့သည်။[]

လုပ်ဆောင်‌နေဆဲစီမံကိန်းများ
---------------------------

သူသည် Netscape ဘရောက်ဆာ လုပ်နေစဉ် Fishcam ကို တည်ထောင်ခဲ့သည်။ Fishcam သည် အသက်ဝင်လှုပ်ရှားနေသည့် ရုပ်ပုံဝဘ်ဆိုက်များထဲတွင် အစောဆုံး တစ်ခုလည်း ဖြစ်သည်။ Fishcam သည် Netscape ဘရောက်ဆာများတွင် Fishcam Easter egg အဖြစ် ထည့်သွင်းရာမှ လူသိများလာခဲ့သည်။ Netscape ကုမ္ပဏီသည် fishcam ကို Netscape မရှိသည့်အချိန်တိုင်အောင် လွှင့်တင်ခဲ့သည်။ အနည်းငယ် ကြာခဲ့ပြီးနောက် ၂၀၀၉ ခုနှစ်တွင် လွှင့်တင်မှု အသစ်တစ်ခုကို ပြုလုပ်ခဲ့သည်။ ထိုလွှင့်တင်မှုသည် တိုက်ရိုက်ထုတ်လွှင့်သည့်ဝဘ်ဆိုက်များ ပေါ်လာသည့် ကာလနီးနီးအထိ တည်ရှိခဲ့သည်။[]

ကိုးကား
-------

1. ↑  Robert Cailliau (May 1994)။ WWW94 Awards။ CERN။ 6 March 2019 တွင် မူရင်းအား မော်ကွန်းတင်ပြီး။  2011-09-25 တွင် ပြန်စစ်ပြီး။
2. ↑  The World-Wide Web Hall of Fame။ Best of the Web Directory (1994)။ 10 May 2013 တွင် မူရင်းအား မော်ကွန်းတင်ပြီး။  2011-09-25 တွင် ပြန်စစ်ပြီး။
3. ↑  2002 Young Innovators Under 35။ Technology Review (2002)။  August 16, 2011 တွင် ပြန်စစ်ပြီး။
4. ↑  Lou Montulli။ A Short History of the Fishcam။  2009-02-20 တွင် ပြန်စစ်ပြီး။
5. ↑  Eric Perlman။ Wacky Uselessness။ 25 November 2010 တွင် မူရင်းအား မော်ကွန်းတင်ပြီး။  2009-02-20 တွင် ပြန်စစ်ပြီး။
ဂုဏ်လင်းကျော် (၁၉၅၀-၂၀၁၀)
-------------------------

ဦးဘရီ၊ ဒေါ်တင်မေတို့က တောင်သာမြို့၌ ၁၉၅၀ ပြည့်နှစ် ဒီဇင်ဘာလ ၃၀ ရက်နေ့တွင် မွေးဖွားသည်။ အမည်ရင်းမှာ ဦးတင်စိုး ဖြစ်သည်။ ၁၉၆၈ ခုနှစ်၌ အ.ထ.က တောင်သာမှ တက္ကသိုလ်ဝင်စာမေးပွဲ အောင်မြင်သည်။ စစ်တက္ကသိုလ် အပတ်စဉ် (၁၄) တွင် တက်ရောက် အောင်မြင်ခဲ့ပြီး ၁၉၇၂ ခုနှစ်မှ ၁၉၉၀ ပြည့်နှစ်အထိ ခြေလျင်တပ်၌ စစ်မှုထမ်းသည်။ ၁၉၉၁ ခုနှစ်မှ ၁၉၉၅ ခုနှစ်အထိ ဗဟိုပြည်သူ့ဆက်ဆံရေးတပ်တွင် အမှုထမ်းသည်။ စစ်ဘက်၌ ဗိုလ်မှူးအဆင့်အထိ တာဝန်ထမ်းဆောင်ခဲ့ပြီး ပြည်ထဲရေး ဝန်ကြီးဌာန စာပေစိစစ်နှင့် မှတ်ပုံတင်ဌာနတွင် ညွှန်ကြားရေးမှူးအဖြစ် ၁၉၉၅ ခုနှစ်မှ ၁၉၉၈ ခုနှစ်အထိ တာဝန်ထမ်းဆောင်ခဲ့သည်။

၁၉၉၅ ခုနှစ်အတွက် စာပေဗိမာန်စာမူဆုကို 'ခေတ်အဆက်ဆက် မြန်မာ့တပ်မတော်သားတို့၏ဝတ်စားဆင်ယင်မှု' စာမူဖြင့် ပထမဆုရရှိခဲ့သည်။ ထို့နောက် ၁၉၉၆ ခုနှစ်၌ 'စိန်မြရံခြယ်' စာအုပ်ဖြင့် အမျိုးသားစာပေဆု (နိုင်ငံရေးစာပေ)၊ အမျိုးသားရေးဆောင်ပုဒ် စာပေနှင့်ဓာတ်ပုံပြိုင်ပွဲတွင် 'ဆယ့်နှစ်ပွင့်ပန်း ဥယျာဉ်နန်း' စာမူဖြင့် ဆောင်းပါးပထမဆုရရှိခဲ့သည်။ ထို့အပြင် တပ်မတော်နေ့အထိမ်းအမှတ်စာပေပြိုင်ပွဲများ၌ ကဗျာ၊ ဆောင်းပါးနှင့် ဝတ္ထုဘာသာရပ်များတွင်လည်း
ဆုများရရှိခဲ့သည်။

ဂုဏ်လင်းကျော်သည် သပြေနုငွေလဆန်းနှင့် စန္ဒကူးဝတ္ထုတိုများ၊ ဒီလိုလေသမီးရဲ့...ဟုတ်ကဲ့ပါဖေဖေ စသောစာအုပ်များကိုလည်း ရေးသားထုတ်ဝေခဲ့သည်။
စာပေသက်တမ်းတစ်လျှောက် ဆောင်းပါးနှင့် ဝတ္ထုတိုပေါင်း ၁၀၀၀ ကျော် ရေးသားခဲ့သည်။ ဂုဏ်လင်းကျော်သည် စာပေစိစစ်နှင့် မှတ်ပုံတင်ဌာန ညွှန်ကြားရေးမှူးတာဝန်မှ အငြိမ်းစားယူပြီးနောက် ကိုယ်ပိုင်စာအုပ်ထုတ်ဝေရေးလုပ်ငန်းကို လုပ်ကိုင်ခဲ့သည်။ ၂၀၁၀ ပြည့်နှစ် ဖေဖော်ဝါရီလ ၇ ရက်နေ့တွင် ရန်ကုန်မြို့၌ ကွယ်လွန်သည်။ ကွယ်လွန်ချိန်တွင် ဇနီးဒေါ်လှမူသိန်းနှင့် သမီးတစ်ယောက်၊ သားတစ်ယောက်ကျန်ရစ်သည်။

ကိုးကား
-------

1. ↑  စွယ်စုံကျမ်းနှစ်ချုပ်(၂၀၁၁)
**တတိယအဖွဲ့အစည်း** (Third Party) Q.C Organization ဆိုသည်မှာ မန္တလေးတိုင်းဒေသကြီးအစိုးရအဖွဲ့ အစည်းအဝေးအမှတ်စဉ် (၁၃/၂၀၁၆) ဆုံးဖြတ်ချက်အရ ၂၀၁၆-၂၀၁၇ ဘဏ္ဍာရေးနှစ်အတွင်း Third Party (Q.C)အဖွဲ့အား ဖွဲ့စည်းတာဝန်ပေးအပ်ခဲ့သော အဖွဲ့ဖြစ်သည်။ ၂၀၁၆-၂၀၁၇ ဘဏ္ဍာရေးနှစ်အတွက် ၂၀၁၇၊ ဇန်နဝါရီလ(၉)ရက်တွင်၎င်း၊ ၂၀၁၈-၂၀၁၉ ဘဏ္ဍာရေးနှစ်အတွက်၂၀၁၈၊ မေလ(၅)ရက်တွင်၎င်း ဖွဲ့စည်းတာဝန်ပေးအပ်ခဲ့သည်။

ထိုအဖွဲ့သည် မန္တလေးတိုင်းဒေသကြီးအတွင်းရှိ လေလံတင်ဒါအောင်မြင်သော လုပ်ငန်းရှင်များမှ တာဝန်ယူတည်​ဆောက်သည့် တည်ဆောက်ရေး လုပ်ငန်းများကို အရည်အသွေးစိစစ်နိုင်ရန်အတွက် လိုက်လံ စစ်ဆေးရသည်။

ဖွဲ့စည်းရခြင်း၏ ရည်ရွယ်ချက်များ
-------------------------------

အဖွဲ့အစည်း၏ ရည်ရွယ်ချက်များမှာ

1. တည်ဆောက်ရေး လုပ်ငန်းများအား သက်ဆိုင်ရာ ဌာနတာဝန်ရှိသူများနှင့် ပေါင်းစပ်ညှိနှိုင်း၍ အရည်အသွေး ပိုမိုကောင်းမွန်စေရေး ဆောင်ရွက်နိုင်ရန်
2. လုပ်ငန်းအပ်နှံသူ၊ တည်ဆောက်သူများအကြား မှန်ကန်မျှတစွာ ပူးပေါင်းဆောင်ရွက်နိုင်ရေးအတွက် ကူညီမှုများ ပေးနိုင်ရန်၊
3. လုပ်ငန်းခွင်ဘေးအန္တရာယ် ကင်းရှင်းစေရေး ၊ အစီအမံများအား စစ်ဆေးနိုင်ရန်၊
4. သတ်မှတ်ထားသည့် စံချိန်စံညွှန်းနှင့်အညီ လုပ်ငန်းများ အချိန်မီ ပြီးစီးနိုင်ရေးအတွက် ကူညီဆောင်ရွက်ပေးနိုင်ရန် တို့ ဖြစ်သည်။

အဖွဲ့အင်အား
-----------

လုပ်သက်အတွေ့အကြုံရင့် ပညာရပ်ဆိုင်ရာ မြို့ပြအင်္ဂျင်နီယာ(အဆောက်အအုံ၊ လမ်း/တံတား)၊ လျှပ်စစ်၊ ရေသန့်၊ ဘူမိ၊ စက်မှုအင်္ဂျင်နီယာများ၊ ကွန်ပျူတာ IT ပညာရှင်များဖြင့် ဖွဲ့စည်းထားသည်။ အဖွဲ့ခေါင်းဆောင် (၁)ဦး၊ အဖွဲ့ဝင် (ပ)အဆင့် (၁၂)ဦး၊ အဖွဲ့ဝင်(ဒု)အဆင့် (၁၄)ဦး၊ အဖွဲ့ဝင်နယ်မြေခံ (၁၅)ဦး၊ နည်းပညာတက္ကသိုလ် ဧည့်ပါမောက္ခ (၁၀)ဦးတို့အပြင် အထောက်အကူပြုအဖွဲ့အဖြစ် နည်းပညာတက္ကသိုလ် ကျောင်းဆင်းပြီး (B.E)ဘွဲ့ရ (၁၂)ဦး ၊ (B.E) နောက်ဆုံးနှစ်ကျောင်းသား/သူ (၂၀)ဦး၊ စုစုပေါင်း (၈၄)ဦးဖြင့် ဖွဲ့စည်းထားပါသည်။

လုပ်ငန်းခွင် Q.C စစ်ဆေးခြင်း
----------------------------

ကွင်းဆင်း၍ Q.C စစ်ဆေးရာမှာ သက်ဆိုင်ရာမြို့နယ်အလိုက် ဖွဲ့စည်းထားသည့် မြို့နယ်စစ်ဆေးရေး အဖွဲ့နှင့်အတူ ပူးပေါင်း စစ်ဆေးရပါသည်။ စစ်ဆေးမှု မှတ်တမ်းများကို Myanmar National Building Code 2016 နှင့် American Concrete Institute (ACI-318) Building Code များအရ လိုက်နာပြုစုထားပြီး စစ်ဆေးမှု ပုံစံကိုလည်း ပွင့်လင်းမြင်သာမှု ရှိစေရန် မျှဝေခြင်းများ ပြုလုပ်သလို ဆောက်လုပ်ရေး ဝန်ကြီးဌာနတွင် အသုံးပြုသော Inspector Manual အခြေခံ၍ လိုက်နာဆောင်ရွက်ရမည့် အချက်များနှင့် ပုံစံများအား စနစ်တကျ ထုတ်နှုတ်ပြုစုပြီး စစ်ဆေးချက်များ တူညီစေဖို့ကိုလည်း ဆောင်ရွက်ထားသည်။ 

အဆောက်အအုံလုပ်ငန်း၊ လမ်းတံတား စသည့် တည်ဆောက်ရေးလုပ်ငန်းရပ်များတွင် လုပ်ငန်းအလိုက် အရည်အသွေး ပိုမိုကောင်းမွန်ရေးဆိုင်ရာ အခြေခံ စစ်ဆေးချက်များဖြင့် စစ်ဆေးလျက် ရှိသည်။

ကိုးကား
-------

1. ↑  မန္တလေးနေ့စဉ်၊ ၁၈.၆.၂၀၁၈၊ စာ-၁၄
**တတိုအဲဘ** သည် နိုင်ငံခြားသားဘာသာစကားလေ့လာသူများအတွက် ရည်ရွယ်သည့် အခမဲပူးပေါင်းဆောင်ရွက်ကာ အသုံးပြုနိုင်သည့် ဥပမာစာကြောင်းများစွာကို သိမ်းဆည်းထားသည့် အွန်လိုင်းဒေတာဘေ့တစ်ခု ဖြစ်သည်။ ၎င်းအမည်သည် ဂျပန်ဘာသာစကား တတိုအဲဘ "tatoeba" (例えば)ဖြစ်လာသည်။ တတိုအဲဘဆိုသည်မှာ "ဥပမာအားဖြင့်" ဟု အဓိပ္ပာယ်ရသည်။ အခြားအွန်လိုင်းအဘိဓာန်များနှင့် မတူညီသည်မှာ တတိုအဲဘသည် စကားလုံးများပေါ်တွင် အဓိကထားကာ ပြီးပြည့်စုံသည့် ဘာသာပြန်စာကြောင်းများပေါ်တွင် အာရုံထားသည်။ 

ထို့အပြင် ဒေတာဘေ့၏ တည်ဆောက်ထားပုံသည် တစ်ဦးမျသည် အများဆီသို့ ပတ်သက်သည့်ပုံစံပေါ်တွင် ထားရှိသည်။ စာကြောင်းတစ်ကြောင်းနှင့်ပတ်သက်၍ ဘာသပြန်ျားစွာ ရှိသည့်သာမက ၎င်း၏ အခြားဘာသာစကားများအားလုံးသို့ ဘာသာပြန်ထားမှုကို ကြည့်ရှုနိုင်သည်။

ရည်ရွယ်ချက်
-----------

ဤတတိုအဲဘပရောဂျက်၏ ရည်ရွယ်မှာ ဘာသာပြန်နှင့် စာကြောင်းဒေတာဘေ့တစ်ခုကိ တည်ဆောက်ရန် ဖြစ်သည်။ ၎င်းကို ဘာသာစကားလေ့လာသည့် အပ်ပလီကေးရှင်းတစ်ခုအနေဖြင့် မည်သူမဆို ပါဝင်နိုင်ပြီး အသုံးပြုနိုင်မည် ဖြစ်သည်။ ပရောဂျက်သည်ဒေတာများကို ဖန်တီးနိုင်မည် ဖြစ်ပြီး၊ ပရိုဂရမ်မာများသည် အပ်ပလီကေးရှင်း၏ ကုဒ်ရေးသားမှုအပေါ်တွင်သာ အာရုံစိုက်ရန်သာ ဖြစ်သည်။ ပရောဂျက်မှ စုဆောင်းထားရှိသည့် ဒေတာများကို အခမဲ့အနေဖြင့်  Creative Commons Attribution (CC-BY)  လိုင်စင်ဖြင့် ရရှိနိုင်မည် ဖြစ်သည်။

အကြောင်းအရာ
-----------

၂၀၁၉ ခုနှစ် ဇွန်လတွင် တတိုအဲဘတွင် ဘာသာစကား ၃၃၇ မျိုးဖြင့် စာကြောင်းပေါင်း ၇၅၀၀၀၀၀ ခုကျော် ရှိခဲ့သည်။ ဘာသာစကား ၁၀ မျိုးတို့၏ စာကြောင်းသည် ပရောဂျက်တစ်ခုလုံး၏ ၇၃ ရာခိုင်နှုန်း ရှိသည်။ ဘာသာစကား ၉၈ မျိုးတို့၏ စာကြောင်းများသည်လည်း စာကြောင်းရေ ၁၀၀၀ ကျော် ရှိသည်။ ပထမတန်းဝင် ဘာသာစကား ၁၄ ခုတို့သည်လည်း တစ်ခုချင်းစီတွင် စာကြောင်းရေ ၁၀၀၀၀ ကျော် ရှိနေသည်။ 

တတိုအဲဘသည် လက်ရှိ Tanaka Corpus ၏ မူလဝဘ်ဆိုက်ဖြစ်သည်။ Tanaka Corpus သည် ဟယောဂိုတက္ကသိုလ်၏ ပါမောက္ခ၏ ၂၀၀၁ ခုနှစ်တွင် ပထမဆုံးထုတ်ဝေခဲ့သည့် အင်္ဂလိပ် - ဂျပန်စာကြောင်းတွဲများ ပါဝင်သည်။

ဘာသာစကားအားလုံးနှင့် ပတ်သက်သည့် အချက်အလက်များကို  တွင် တွေ့နိုင်သည်။

သမိုင်းကြောင်း
--------------

တတိုအဲဘကို ၂၀၀၆ ခုနှစ်တွင် Trang Ho က တီထွင်ခဲ့သည်။ သူမသည် မူလက "multilangdict"ပရောဂျက်အမည်အောက်တွင် စတင်၍ ဤပရောဂျက်ကို လွှင့်တင်ခဲ့သည်။

အသွင်အပြင်
----------

မှတ်ပုံတင်ထားခြင်း မရှိသည့် အသုံးပြုသူများပင်လျှင် စကားလုံးမျိုးကို မည်သည့်ဘာသာစကားဖြင့်မဆို ရှာဖွေနိုင်သည်။ တတိအဲဘရှိ စာကြောင်းတစ်ခုချင်းစီတို့သည် နောက်လာမည့် ပုံစံတူဘာသာပြန်များတွက် ပြသပေးထားသည်။ တိုက်ရိုက်နှင့် တိုက်ရိုက်မဟုတ်သည့် ဘာသာပြန်ထားမှုများကိုလည်း ခွဲခြားပေးထားသည်။ စာကြောင်းများကိုလည်း အကြောင်းအရာအပေါ်မူတည်ကာ တွဲပေးထားသည်။ ၂၀၁၆ ခုနှစ် အစောပိုင်းတွင် ဘာသာစကား ၁၉ မျိုးတွင် စာကြောင်းရေ ၂၀၀၀၀၀ ကျော် ရှိခဲ့သည်။ ၎င်းတို့ကိုလည်း မတူညီသည့် အရည်အသွေးများဖြင့် အသံဖတ်နိုင်သည်။ စာကြောင်းများကို ဘာသာစကား, tag သို့မဟုတ် အသံဖြင့် ဖွင့်လှစ်နိုင်သည်။

ဒေတာဘေ့ပုံစံ
------------

လိုင်စင်
--------

ခွင့်ပြုမှု
-----------

အသုံးပြုမှု
-----------

အော့လိုင်းထုတ်ဝေမှု
-------------------

ပြင်ပလင့်များ
-------------

ကိုးကား
-------

1. ↑  Tanaka Corpus။ *EDRDG Wiki*။ Electronic Dictionary Research and Development Group (3 February 2011)။  20 March 2011 တွင် ပြန်စစ်ပြီး။
2. ↑  Breen၊ Jim (2 March 2011)။ WWWJDIC – Information။ *WWWJDIC*။ Monash University။  20 March 2011 တွင် ပြန်စစ်ပြီး။
3. ↑  Trang's dictionary project။ *sourceforge.net*။
4. ↑  Quick Start Guide။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**တထာဂတ** ဆိုသည်မှာ ပါဠိနှင့် သင်္သကရိုက်ဘာသာစကား စကားလုံးတစ်ခု ဖြစ်ပြီး ဂေါတမမြတ်စွာဘုရားသည် ပိဋကတ်သုံးပုံတွင် မိမိကိုယ်ကိုယ် ရည်ညွှန်းပြောဆိုရာ၌ သုံးသည်။ "ရှေးဘုရားများကဲ့သို့ လာခြင်းကောင်းသော မြတ်စွာဘုရား" ဟု အဓိပ္ပာယ်ရသည်။

တထာဂတအမည်ရခြင်း
---------------

သဗ္ဗညုသမ္မာသမ္ဗုဒ္ဓမြတ်စွာဘုရားကို တထာဂတဟု ခေါ်ဆိုရခြင်း၌ အကြောင်းတရား များစွာရှိ၏။ ယင်းသို့ အကြောင်းတစ်ရား များစွာရှိသည်တွင် အောက်ပါအချက်သည်ထဲ ထိုအထဲမှ တစ်ခုဖြစ်သည်။

ရဟန်းတို့ တထာဂတအမည်ရတော်မူသော သင်တို့ဆရာ ငါဘုရားသည် အကြင်ညဉ့်၌လည်း အတုမရှိ အမြတ်ဆုံးဖြစ်သည့် အရဟတ္တမဂ်ဉာဏ် သဗ္ဗညုတဉာဏ်တော်မြတ်ကြီးကို ထိုးထွင်း၍ သိမြင်တော်မူ၏။ အကြင်ညဉ့်၌လည်း ဝိပါက်ကမ္မဇရုပ် အကြွင်းမရှိသော အနုပါဒိသေသ နိဗ္ဗာနဓာတ်ဖြင့် ပရိနိဗ္ဗာန် စံဝင်တော်မူ၏။ ထိုညဉ့်နှစ်နှစ်ညဉ့်တို့၏ အတွင်း၌ လေးဆယ့်ငါးဝါ ကာလပတ်လုံး အကြင်တရားတော်ကို ဟောကြားတော်မူ၏၊ မြွက်ဟတော်မူ၏၊ ညွှန်ပြတော်မူ၏။ ထိုဟောပြော,မြွက်ဟ, ညွှန်ပြတော်မူအပ်သော တရားအလုံးစုံသည် ဟောကြားတော်မူသည့်အတိုင်း, မြွက်ဟတော်မူသည့်အတိုင်း, ညွှန်ပြတော်မူသည့်အတိုင်း မှန်သည်သာလျှင် ဖြစ်၏။ မမှန်ဟူေသာ အခြားတစ်မျိုးသော အခြင်းအရာအားဖြင့် မဖြစ်ပေ။ ထို့ကြောင့် သင်တို့ဆရာ ငါဘုရားကို **တထာဂတ** ဟူ၍ ခေါ်ဆိုအပ်ပေသည်။ (ဒီ-၃-၁၁၁။ အံ-၁-၃၃၂။)

ကိုးကား
-------

1. 1 2 3  ဖားအောက်တောရဆရာတော်။ *ဓမ္မစကြာနှင့် ဝိပဿနာတရားတော်*။ ။ `|website=` ရှိ ပြင်ပလင့်ခ် (အကူအညီ)
2. ↑  Chalmers, Robert. The Journal of the Royal Asiatic Society, 1898. pp.103-115
**တဒရှီ ဟာမဒါ** (Tadashi Hamada)သည် ဝေါ့ဒစ္စနေးအယ်နီမေးရှင်းစတိုရီယို၏ (၅၄) ခုမြောက် အယ်နီမေးရှင်းရုပ်ရှင်  Big Hero 6( 2014)ထဲတွင် ပါဝင်သော စိတ်ကူးယဉ်ဇာတ်ကောင်တစ်ခုဖြစ်သည်။ 

Big Hero 6 ရုပ်ရှင်သည် မာဗယ်ရုပ်ပြစာအုပ် ကိုပြန်လည်ရိုက်ကူးထားသည့်ရုပ်ရှင်တစ်ခုဖြစ်သည်။ အဆိုပါ ဇာတ်လမ်းထဲတွင် တဒရှီဟာမဒါအဖြစ် ကိုရီးယားအမေရိကန်မင်းသားဒယ်နီရယ်ဟင်နီက အသံသရုပ်ဆောင်ပေးထားသည်။ 

ဇာတ်လမ်းထဲ ထဒရှီဟာမဒါသည် ဂျပန်လူမျိုး ဖြစ်ပြီး ဆန်ဖရန်ဆိုကျိုနည်းပညာကျောင်းမှ ကျောင်းသားတစ်ဦးဖြစ်သည်။ ယင်းအပြင်ဘေးမက်( Baymax) ကို တီထွင်ခဲ့သူလည်းဖြစ်သည်။ 

တဒရှီဟာမဒါသည်   ဟီရိုဟာမဒါ၏ အကိုဖြစ်ပြီး ဘေးမက်( Baymax)မှာ ကျန်းမာရေးစောင့်ရှောက်မူအဖော် စက်ရုပ်ဖြစ်သည်။ 

တဒရှီဟာမဒါတို့ ညီအကိုနှစ်ယောက်သည် မိဘများ ဆုံးပါးသွားပြီး အဒေါ်ဖြစ်သူလက်ထဲ ကြီးပြင်းခဲ့ရသည်။ ထဒရှီဟာမဒါကို ဇာတ်လမ်းထဲ ဆန်ဖရန်ဆိုကျိုနည်းပညာကျောင်းမှ နာမည်ကျော်ကြားပြီး၊ စိတ်ထားကောင်းသူအဖြစ်ဖော်ပြထားသည်။ ထက်မြက်သူတစ်ယောက်ဖြစ်ပြီး Big Hero 6( 2014) ဇာတ်လမ်းထဲ မတော်တဆမှုကြောင့် သေဆုံးသည်။ ၎င်း သေဆုံးပြီးနောက်ပိုင်း ညီဖြစ်သူဟီရိုဟာမဒါ ၊သူ၏သူငယ်ချင်းများ နှင့်စက်ရုပ်ဘေးမက်တို့က သေဆုံးရခြင်းအကြောင်းကို ခြေရာခံလိုက်လံစုံစမ်း တိုက်ခိုက်ခြင်းများဖြင့် ဇာတ်အိမ်ဖွဲ့တည်ဆောက်ထားသည်။ တဒရှီဟာမဒါဇာတ်ကောင်သည် Big Hero 6 ထဲ အစအဆုံးမပါခဲ့သော်လည်း သူတပါးကိုကူညီတတ်ခြင်းဇာတ်ရုပ်ဖြစ်နေသည့်အပြင်  ဒစ္စနေးဇာတ်ကောင်များထဲမှကွဲပြားပြီး  ချောမောခန့်ညားသော အယ်နီမေးရှင်းဒီဇိုင်းလက်ရာတို့ ကြောင့် ကမ္ဘာတဝှမ်းက ပရိသတ်များစွာ၏ ချစ်ခြင်းကိုခံရသည့်  စိတ်ကူးယဉ်ဇာတ်ကောင် တစ်ခုဖြစ်လာခဲ့သည်။

ကိုးကား
-------

1. ↑  Tadashi Hamada (Big Hero 6)။ *DisneyNews* (14 February 2023)။  14 March 2023 တွင် ပြန်စစ်ပြီး။
2. ↑  Tadashi Hamada။ *Big Hero 6 Wiki*။  14 March 2023 တွင် ပြန်စစ်ပြီး။
**တွံတေးတူးမြောင်း** (Twante Canal) သည် ဧရာဝတီမြစ်၏ မြစ်လက်တက်တခုဖြစ်သော တိုးမြစ်နှင့် ရန်ကုန်မြစ်ကို ဆက်သွယ်တူးဖော်ထားသည့် တူးမြောင်းဖြစ်သည်။ အရှည် ၃၅ ကီလိုမီတာ (၂၂မိုင်) ရှည်လျားသည့် တွံတေးတူးမြောင်းသည် ရန်ကုန်မြို့တော်နှင့် ဧရာဝတီတိုင်းကို အမြန်ဆုံး ရောက်ရှိနိုင်သည့် ရေကြောင်းဖြတ်လမ်းတခု ဖြစ်ခြင်းကြောင့် အသုံးပြုမှု များပြားသည်။ တွံတေးမြို့သည် တူးမြောင်း၏ အလယ်တဝက်နားလောက်တွင် တည်ရှိသောကြောင့် တွံတေးတူးမြောင်းဟု အမည်ပေးခဲ့ခြင်း ဖြစ်သည်။ ၁၉၉၀ခုနှစ်များအတွင်း ရန်ကုန်နှင့် ဧရာဝတီတိုင်းကို ကားလမ်းများ မဖောက်လုပ်ခင်အထိ တွံတေးတူးမြောင်းသည် အတိုဆုံးနှင့် အမြန်ဆုံး ရေလမ်းကြောင်း ဖြစ်ခဲ့ပြီး အသုံပြုမှုလည်း များပြားခဲ့သည်။

  

တွံတေးတူးမြောင်းကို ပုံမှန်ပြုပြင်ထိန်းသိမ်းမှု နည်းပါးခြင်းကြောင့် လွန်ခဲ့သည့်နှစ်များမှ စ၍ နုန်းများတင်လာခြင်း၊ ရေလမ်းကြောင်း ကျဉ်းမြောင်းခြင်းများ ဖြစ်ပေါ်လာခဲ့သည်။ တူးမြောင်းဝသည် ရေတိုက်စားမှုကြောင့် ၂၀၁၀ ခုနှစ်တွင် ပေ ၆၀၀ (၁၈၀မီတာ) အထိ ကျယ်ပြန့်နေပြီ ဖြစ်သည်။ ထို့သို့ ပျက်စီးလာသော်လည်း တူးမြောင်းဝကို ပြုပြင်ထိန်းသိမ်းရန်အတွက် ကွန်ကရစ်တာတမံများ တည်ဆောက်ရန် အစီအစဉ်မရှိသေးသလို ရေကြောင်းပြ လမ်းညွှန်စနစ်ဆိုင်ရာ ပြဿနာများလည်း ရှိနေသည်။

သမိုင်းကြောင်း
--------------

ဗြိတိသျှ ကိုလိုနီအစိုးရ အုပ်ချုပ်နေသည့် ၁၉၀၃ ခုနှစ်တွင် တွံတေးတူးမြောင်း ဖောက်လုပ်မှုကို စတင်ခဲ့ပြီး ၁၉၁၅ နှစ်တွင် ပြီးစီးခဲ့သည်။ ရန်ကုန်မြစ်ထဲသို့ စီးဝင်သည့် ခနောင်တိုချောင်းမှတဆင့် ဧရာဝတီ၏ မြစ်လက်တက်ဖြစ်သော တိုးမြစ်သို့ ဖောက်လုပ်ခြင်း ဖြစ်သည်။ ဖောက်လုပ်ပြီးစီးသောအခါ ဗြိတိသျှလက်အောက်ရှိ မြန်မာပြည် ကုန်းတွင်းရေကြောင်းသွားလာရေး အားလုံးနီးပါးကို ကိုင်တွယ်ခဲ့သော **Irrawaddy Flotilla Company, Ltd** ၏ သင်္ဘောများသည် တွံတေးတူးမြောင်းကို အသုံးပြုပြီး ရန်ကုန်မှ ဧရာဝတီမြစ်ဝကျွန်းပေါ်ဒေသနှင့် မြန်မာနိုင်ငံအထက်ပိုင်းများသို့ နေ့စဉ်ပြေးဆွဲခဲ့သည်။ တူးမြောင်းသည် တူးဖောက်စဉ်ကထက် ပိုမိုကျယ်ပြန့်လာပြီး ရေနက်လာသောကြောင့် ၁၉၃၅ ခုနှစ်မှစ၍ မန္တလေးသို့ သွားရောက်မည့် ကြီးမားသည့် ရေနွေးငွေ့သင်္ဘောကြီးများကို ဖြတ်သန်းခွင့် ပြုခဲ့သည်။ ယခင်က ထိုသင်္ဘောကြီးများသည် မန္တလေးသို့သွားရန် ရန်ကုန်မြစ်မှ ပင်လယ်သို့ထွက်ရပြီး ကျယ်ပြန့်သော ဧရာဝတီမြစ်ဝမှ ပြန်ဝင်ပြီး ဆန်တက်ခဲ့ရသည်။

ကိုးကား
-------

 The Twante Canal

ကိုဩဒိနိတ်: 16°43′26″N 95°57′54″E﻿ / ﻿16.72389°N 95.96500°E﻿ / 16.72389; 95.96500
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ဘုရားအလောင်းတော် တုသိတာနတ်ပြည်မှ ဆင်းသက်၍ မယ်တော်မာယာ ဝမ်းကြာတိုက်၌ ပဋိသန္ဓေနေတော်မူရာအခါ၊ မီးရှူးသန့်စင် ဖွားမြင်တော်မူရာအခါ၊ သဗ္ဗညုဘုရားရှင်အဖြစ်သို့ ရောက်တော်မူရာအခါ၊ ဓမ္မစကြာတရားတော် ဟောတော်မူ ရာအခါတို့၌ နတ်တို့၏အလင်းရောင်ထက် လွန်ကဲသောအလင်းရောင်ကြီး သတ္တလောက, ဩကာသလောက၌ ဖြစ်ပေါ်လာပါသည်။ လရောင်, နေရောင်တို့ မရောက် (မလင်း)နိုင်သော လောကန္တရိကငရဲသားများ အလင်းရောင်ရသည်အထိ လင်းလက်ပါသည်။ ဤထူးခြားချက်လေးမျိုး ဖြစ်ပေါ်လာခြင်းသည် အရဟံဂုဏ်ရှင် သမ္မာသမ္ဗုဒ္ဓ ဂုဏ်ရှင် ဘုရားရှင်၏ အစ္ဆရိယ, အဗ္ဘုတလေးမျိုးဖြစ်ကြောင်း ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ဒေဝါနံ ဒေဝါနုဘာဝ လောကန္တရိကနိရယအကြောင်းများ ဖွင့်ပြထားပါသည်။ ဋီကာအဖွင့်များလည်း ရှိပါသည်။

---

(၁) ကပ်ငြိတွယ်တာဖွယ် ကာမဂုဏ်ငါးပါး၌ မွေ့လျော်ပျော်ပိုက် နှစ်ခြိုက် ဝမ်းမြောက်နေကြသော သတ္တဝါအပေါင်းအား မကပ်ငြိ မတွယ်တာကြောင်း "အနာလယဓမ္မ။

(၂) ထောင်လွှားမှု "မာန၌ မွေ့လျော်ပျော်ပိုက် နှစ်ခြိုက်ဝမ်းမြောက်နေကြသော သတ္တဝါအပေါင်းအား မာနပယ်ဖျောက်ကြောင်း "မာနဝိနယဓမ္မ"။

(၃) မငြိမ်းချမ်းရာ တေဘူမိကဝဋ်တရား၌ မွေ့လျော်ပျော်ပိုက် နှစ်ခြိုက် ဝမ်းမြောက်နေကြသော သတ္တဝါအပေါင်းအား ငြိမ်းချမ်းကြောင်း "ဩပသမိကဓမ္မ"။

(၄) အဝိဇ္ဇာဖြစ်နေသော ဥခွံသဖွယ် အဝိဇ္ဇာဖြင့် မြှေးယှက်အပ်သော သတ္တဝါ အပေါင်းအား အဝိဇ္ဇာပယ်ဖျောက်ကြောင်း အဝိဇ္ဇာဝိနယဓမ္မကို ဘုရားရှင်ဟောတော် မူအပ်သည်ရှိသော် ရိုသေလေးစားစွာ နားထောင်ကြ၏။ နားစွင့်ထောင်ကြ၏။ သိရှိနား လည်အောင်စိတ်ကို ဖြစ်စေ၏။ ဤသို့တရားတော်ကို လိုလိုလားလား နာယူခြင်း၊ သိအောင်စိတ်ကို ဖြစ်စေခြင်းသည် အရဟံဂုဏ်ရှင် သမ္မာသမ္ဗုဒ္ဓဂုဏ်ရှင် ပွင့်တော်မူခြင်း၏ အစ္ဆရိယ အဗ္ဘုတဓမ္မလေးမျိုးတို့ပေတည်းဟု ဘုရားရှင်, ရဟန်းတို့အား ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ပြချက်များ ရှိပါသည်။

ကိုးကား
-------

1. ↑  -အံ၊၁၊၄၄၆-၇။ အံ၊မြန်၊၁၊၄၅၉-၄၆၀။ အံ၊ဋ္ဌ၊၂၊၃၃၃-၄။ အံ၊ဋီ၊၂၊၃၃၁-၂။

-အင်္ဂုတ္တရနိကာယ၊ စတုက္ကနိပါတ၊ တတိယပဏ္ဏာသက၊ (၁၃)၃-ဘယဝဂ္ဂ၊ သတ္တမသုတ်။
2. ↑  -အံ၊၁၊၄၄၇-၈။ အံ၊မြန်၊၁၊၄၆၀-၁။ အံ၊ဋ္ဌ၊၂၊၃၃၄-၅။ အံ၊ဋီ၊၂၊၃၃၀-၁။

-အင်္ဂုတ္တရနိကာယ၊ စတုက္ကနိပါတ၊ တတိယပဏ္ဏာသက၊ (၁၃)၃-ဘယဝဂ္ဂ၊ အဋ္ဌမသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဖင်လန်နိုင်ငံ၏ ယာဉ်မောင်းလိုင်စင်ရရှိနိုင်ရန် ပုဂ္ဂလိက ကားမောင်းသင်တန်းကျောင်းများ နှင့် ကားမောင်းလိုင်စင်ရှိပြီးသူ ဆွေမျိုးသားခြင်းမှ သင်ကြားပေးနိုင်သည်။ ဆွေမျိုးသားခြင်းမှ သင်ကြားပေးကာမူ၊ သင်ကြားခွင့် တောင်းယူရမည်ဖြစ်ပြီး၊ သင်ကြားမည့် ကားတွင် လိုအပ်လျင် ဘရိတ်ဖမ်းနိုင်သည့် ခြေနင်းအပို တပ်ဆင်ထားရမည်။ လိုင်စင်အမျိုးအစား (ဘီ)ကို ရရှိနိုင်ရန် သင်မောင်းဆရာလိုက်ပါပြီး ၁၅ နာရီ မောင်းနှင်ရပြီး၊ လမ်းချောတွင် မောင်းနှင်ခြင်း၊ စာသင်တန်း အတန်း ၂၀ ကို တက်ရောက်ရမည်။ ထို့နောက် ကွန်ပျူတာနှင့် လေ့ကျင့်ရသည့် အမေးအဖြေစာသင်တန်းကို အောင်မြင်ရမည်ဖြစ်ပြီး၊ မြို့ထဲလမ်းများတွင် အနည်းဆုံး ၃၀မိနစ်မောင်းပြ၍ အောင်မြင်မှသာ လိုင်စင်ရရှိမည်ဖြစ်သည်။ လိုင်စင်(စီ)သင်ကြားမှုသည် တူညီသော်လည်း ပို၍ အချိန်ကြာမြင့်သည်။
ပထမဆုံးထုတ်ပေးသော လိုင်စင် သည် ၂ နှစ်အသုံးပြုခွင့်ရှိပြီး၊ ထိုအချိန်အတွင်း ယာဉ်မောင်းမှ အမှားပြစ်ဒဏ်အများဆုံး ၂ခုထိ ခွင့်ပြုသည်။ သက်မှတ်ထားသည်ထက် စည်းကမ်းမလိုက်နာဘဲ ပြစ်ဒဏ်များ ပိုမိုတွေ့ရှိပါက လိုင်စင်အား သိမ်းစည်းပြီး၊ စာမေးပွဲ ပြန်ဖြေရမည်ဖြစ်သောကြောင့် ယာဉ်မောင်းသင်တန်းထပ်တက်ရမည်ဖြစ်သည်။ ပြစ်ဒဏ်တစ်ခုတည်းရှိသော်လည်း စမ်းသပ်ကာလကို အမြင့်ဆုံး ၂ နှစ်အထိထပ်မံ တိုးမြှင့်နိုင်သည်၊ ထို စမ်းသပ်အချိန်အတွင်း ယာဉ်မောင်းစည်းကမ်းအား ပြန်နွှေးသည့် သင်တန်းအသေးတစ်ခု ထပ်မံတက်ရောက်ရမည်ဖြစ်ပြီး၊ လမ်းချောမောင်းနှင်ခြင်း နှင့် အမှောင်ထဲတွင် မောင်နှင်းခြင်းကို သင်ကြားရမည်(ဖင်လန် နွေဘက်သည် ညမရှိသောကြောင့်၊ ညဘက် မောင်းနှင်ခြင်းကို ကားနှင့် ဆင်တူပြုလုပ်ထားသည့် စက်ပေါ်တွင် မောင်းနှင်ရသည်)။ ထို့သို့ အဆင့်ဆင့် အောင်မြင်ပါက အမြဲလိုင်စင်ကို ထုတ်လုပ်ပေးပြီး၊ ပုံမှန် အများဆုံး နှစ် ၆၀ အသုံးပြုခွင့်ရှိသည့် လိုင်စင်ကဒ်ဖြစ်သည်။ 

ဖင်လန်လိုင်စင်ဖြင့် ကမ္ဘာ့နိုင်ငံအများတွင် မောင်းနှင်ခွင့်ရှိပြီး၊ ဥရောပသမဂ္ဂနိုင်ငံများ၏ ယာဉ်မောင်းလိုင်စင် စနစ်ကို လိုက်နာသောကြောင့်၊ ဥရောပအဖွဲ့ဝင်နယ်မြေအတွင်း တရားဝင် အသုံးပြုခွင့်ရှိသည်။ ယာဉ်မောင်းလိုင်စင်သည် နိုင်ငံသားမှတ်ပုံတင်ကဒ်ပြားမဟုတ်သောကြောင့် ခရီးသွားမှတ်ပုံတင်ကဒ်အဖြင့် သုံးခွင့်မရှိပေ။

ကိုးကား
-------
*ဗိုလ်တထောင် သတင်းစာ အယ်ဒီတာချုပ် ဦးထိန်လင်း ကွယ်လွန်တာ (၄) နှစ်ပြည့်ပြီ။ ၄၊ ၁၁၊ ၂ဝဝ၈ မနက်ဖန် ကျမ မွေးနေ့ပါ ကျမ မေမေ ဖေဖေရဲ့ ကျေးဇူးတရားတွေ ကျမ မလိမ္မာခဲ့တာလေးတွေ ပို့(စ်)တင်ဖို့ စဉ်းစားမိတုန်း ကျမ ခေါင်းထဲ ဘာဝင်လာသလဲ ဆိုတော့ ကျမ မွေးနေ့ မတိုင်ခင် တရက်မှာ ကွယ်လွန်သွားတဲ့ ကျမတို့တွေ အင်မတန်မှ လေးစား အားထားတဲ့ ဗိုလ်တထောင် သတင်းစာ အယ်ဒီတာချုပ် ဘဘဦးထိန်လင်း ကွယ်လွန်တဲ့နေ့ပဲလို့ အတွေးဝင်လာတယ်။ ဒါနဲ့ ကျမရဲ့ မွေးနေ့ကို နောက်ထားပြီး "ဗိုလ်ထိန်လင်း" လို့ အများခေါ်ကြတဲ့ သတင်းစာ ဆရာကြီးရဲ့ ကိုယ်ရေးရာဇဝင် အကျဉ်းလေးနဲ့ လူသေခဲ့သော်လည်း အသက်နဲ့ ခန္ဈာ မခွာမချင်း ပြည်သူဘက်က မားမားမတ်မတ် ရပ်တည်ခဲ့တာလေးတွေ တင်ပြလိုက်ပါတယ်။ [မေအိခင် (လယ်ဝေး) ဘလော့ [laminkhin.blogspot.com/2008/11/blog-post\_03.html] ကနေ ပြန်လည် ကူးယူ ဖော်ပြလိုက်တာ ဖြစ်ပါတယ်။]*

**ဦးထိန်လင်း (၁၉၂၆ - ၂၀၀၄) (ဗိုလ်တထောင် သတင်းစာ အယ်ဒီတာချုပ်ဟောင်း ဗိုလ်ထိန်လင်း)**
-----------------------------------------------------------------------------------

ဗိုလ်တထောင် သတင်းစာ အယ်ဒီတာချုပ်ဟောင်း ဗိုလ်ထိန်လင်း။
၁၉၂၆၊ ဇူလိုင်လ ၁၀ ရက်နေ့ စနေနေ့တွင် မော်လမြိုင်ကျွန်းမြို့နယ် 'ဂျုံးဂျုံးကျ ' ကျေးရွာ၌ ဖွားမြင်သည်။ မိဘများမှာ လယ်သမားများ ဖြစ်ကြသည့် အဘ ဦးကံနှင့် အမိ ဒေါ်သင်တို့ ဖြစ်သည်။

၁၉၃၂၊ ကျေးရွာ ဘုန်းကြီးကျောင်းတွင် ပညာ သင်ခဲ့သည်။

၁၉၃၄ - ၁၉၄၂၊ ကိုရင်ဝတ်နှင့် ပညာ ဆက်လက် သင်ကြား နေခဲ့သည်။

၁၉၄၃၊ မြန်မာ့ လွတ်လပ်ရေး တပ်မတော်သို့ ဝင်ရောက်ခဲ့သည်။

၁၉၄၅၊ ဖက်ဆစ် တော်လှန်ရေးတွင် တိုင်း - ၁ ပဲနွယ်ကုန်း၌ ဆေးတပ်ကြပ် အဖြစ် တာဝန် ထမ်းဆောင်ခဲ့သည်။

၁၉၄၇၊ ပြည်သူ့ ရဲဘော် တပ်ဖွဲ့သို့ ဝင်ရောက်ခဲ့သည်။

၁၉၄၉၊ ပြည်သူ့ ရဲဘော် တပ်ဖွဲ့နဲ့ အတူ တောခိုပြီး ဧရာဝတီတိုင်း တာဝန်ခံ အဖြစ် တာဝန်ယူခဲ့သည်။

၁၉၅၃၊ တောထဲ၌ပင် အဖမ်းခံခဲ့ရသည်။

၁၉၅၄ - ၁၉၅၇၊ မြောင်းမြထောင်၊ ရန်ကုန်ထောင်တို့တွင် နိုင်ငံရေး အကျဉ်းသား ဘဝနှင့် ဖြတ်သန်း နေထိုင်ခဲ့ရသည်။

၁၉၅၇၊ ထောင်မှ လွတ်ပြီးချိန်တွင် ပြည်ထောင်စု မြန်မာနိုင်ငံ အမျိုးသား ညီညွတ်ရေး တပ်ပေါင်းစု (ပမညတ) သို့ ဝင်ရောက်ပြီး နိုင်ငံရေး လုပ်ခဲ့သည်။

၁၉၅၈၊ ဗိုလ်တထောင် သတင်းစာ ထူထောင်ရာတွင် ပါဝင်၍ သတင်းစာ ဖြစ်မြောက်ရေး စတင် လုပ်ကိုင်ခဲ့သည်။

၁၉၆၀၊ ပမညတ အမတ်အဖြစ် မြောင်းမြမြို့နယ်မှ အရွေးခံခဲ့သည်။ တရုတ်နိုင်ငံသို့ သတင်းစာ ကိုယ်စားလှယ် အဖြစ် သွားရောက်ခဲ့သည်။

၁၉၆၄၊ ဗိုလ်တထောင် သတင်းစာ အယ်ဒီတာ အဖြစ် စတင် တာဝန် ယူခဲ့သည်။

၁၉၆၅၊ အနောက် ဂျာမဏီနိုင်ငံသို့ သတင်းစာ ကိုယ်စားလှယ် အဖြစ် သွားရောက်ခဲ့သည်။

၁၉၆၆၊ အနောက်ဂျာမဏီ ခရီးသွား မှတ်တမ်း အဖြစ် ( အနောက်၏ တစွန်းတစ) စာအုပ်ကို ရေးသား ထုတ်ဝေခဲ့သည်။

၁၉၇၁ - ၇၂၊ မဆလ နေဝင်း အစိုးရမှ တနှစ် ထိမ်းသိမ်းခြင်း ခံခဲ့ရပြန်သည်။

၁၉၇၂၊ အယ်ဒီတာချုပ် အဖြစ်မှ ရပ်စံခြင်း ခံခဲ့ရသည်။

၁၉၈၈၊ ဒီမိုကရေစီရေးတွင် လှုပ်ရှား ဆောင်ရွက်ခဲ့သည်။

၁၉၈၉၊ ရက်ပေါင်း ၂၀ ထိန်းသိမ်းခြင်း ခံခဲ့ရသည်။

၁၉၉၁ - ၉၂၊ နိုင်ငံရေး ပုဒ်မ ၅ ညဖြင့် ပြစ်ဒဏ် ၃ နှစ် ကျခံခဲ့ရပြန်သည်။

၂၀၀၄၊ နိုဝင်ဘာလ ၄ ရက်နေ့ နံနက် ၄း၄၀ တွင် ကွယ်လွန်ခဲ့သည်။

ဗိုလ်တထောင် သတင်းစာ၊ မြဝတီ မဂ္ဂဇင်း၊ မိုးဂျာနယ်၊ နွယ်နီ မဂ္ဂဇင်းတို့တွင် ထိန်လင်း၊ ဂြိုဟ်ထု အမည်များဖြင့် ဆောင်းပါး အများအပြား ရေးသာခဲ့သည်။ ကွယ်လွန်ချိန်တွင် ဇနီးနှင့် သားသမီး ခြောက်ယောက် ကျန်ခဲ့သည်။

ပြင်ပလင့်ခ်များ
---------------

* ဦးထိန်လင်း (ဗိုလ်တထောင်) ကွယ်လွန်ခြင်း ၄ နှစ် ဆွမ်းကျွေး[*လင့်ခ်သေ*]
ရုရှားမှ ထုတ်လုပ်သည့် စာရင်းတွက်စက်။
ကုန်တိုက်၊ ဘဏ်တိုက်မှစ၍ အလုပ်တိုက်အသီးသီးတွင် 
စာရင်းအင်း အမြောက်အမြားကို မှန်ကန်စွာ တွက်ချက်ရေး 
မှတ်၍ စံနစ်တကျ ထားရှိရသောအလုပ်မှာ လွယ်ကူသည့် 
အလုပ်မဟုတ်ချေ။ လူတို့သည် အဆိုပါ စာရင်း အင်းများကို 
ရှေးအခါက လက်နှင့်သာလျှင် ပင်ပန်းကြီးစွာ ရေးမှတ်ခဲ့ကြ 
ရ၏။ နောင်သော် လက်နှိပ်စက်များ၊ စာကူး စက်များ ပေါ်လာ 
သဖြင့် ထိုအလုပ်မှာ ယခင်ကထက် အဆပေါင်းများစွာ 
လျင်မြန် ရှင်းလင်း၍လာသည်။ ယခုအခါ တိုးတက်လျက် 
ရှိသော စက်မှုပညာ၏ ကျေးဇူးကြောင့် 'စာရင်းတွက်စက်'များ 
ပေါ်လာပြန်ရာ ထိုစက်မျိုးနှင့် စာရင်းအင်းများကို တွက်ချက် 
သောအခါ ယခင်ကထက် တိုး၍ အံ့ဩလောက်အောင် အလုပ် 
တွင်ကျယ်လာသည်ကို တွေ့ရလေသည်။

စာရင်းတွက်စက်မှာ လက်နှိပ်စက်တစ်မျိုးပင် ဖြစ်သည်။ 
ထိုစက်တွင် ဂဏန်းများကို တစ်လုံးချင်းဖြစ်စေ၊ စုပေါင်းဖြစ်စေ၊ 
ပေါင်းနိုင်၊ နုတ်နိုင်သည့် ကိရိယာများ တပ်ဆင်ထားသည်။ 
ပေါင်းလို နုတ်လိုသည့်အခါ ဆိုင်ရာခလုတ်ကို နှိပ်ပေးရန်သာ 
လို၏။ အချို့သော စာရင်းမျိုးတွင် မင်နီကိုလည်း တစ်ခါ 
တစ်ရံ ကြားဖြတ်သုံးရန် အလိုရှိတတ်သည်။ ထိုအခါမျိုး၌ 
လက်နှိပ်စက်မှာကဲ့သို့ပင် ခလုတ်ကို နှိပ်ပေးရုံဖြင့် ကာဗွန်ကြိုး 
ကို အလိုရှိသလို ပြောင်းပေးနိုင်သည်။ အထက်ဖော်ပြပါ 
ခလုတ်များ ပါရှိခြင်းကြောင့် လက်ကျန်ငွေ၊ အပိုထုတ်ယူငွေ 
စသည်တို့ကို မင်နီဖြင့် ပြလိုကလည်း လွယ်ကူစွာ ပြနိုင်သည်။ 

ကုန် စာရင်း၊ လချုပ်စာရင်း စသည်တို့တွင် ဆိုင်ရာစာရင်းကို 
တစ်တန်းစီ ပေါင်းနုတ်သွားရုံမက စုစုပေါင်းကိုပါ ပြလိုက 
လည်း ဆိုင်ရာခလုတ်ကို နှိပ်ပေးခြင်းဖြင့် အလိုရှိသော အဖြေ 
ကို အလိုအလျောက် တွက်ချက်ပြီး ထွက်ပေါ်စေနိုင်သည်။ 
စာရင်းတွက်စက်သည် အလုပ်နှင့် အချိန်ကိုသာ အဆပေါင်း 
များစွာ သက်သာစေသည်မဟုတ်၊ တိကျမှန်ကန်သော စာရင်း 
များကိုလည်း ရရှိစေနိုင်၏။ သို့ရာတွင် ဤစက်ကို ရိုက်နှိပ် 
ရသော စက်သမားသည် စာရင်းကိုင် စာရေးများနည်းတူ မိမိ 
အလုပ်ကို မှန်ကန်စွာ ပြုလုပ်ရန်လိုပေသည်။

စာရင်းတွက်စက်တွင် စီမံထားပုံမှာ ခုမှ ဆယ်သို့၊ ဆယ်မှ 
ရာသို့၊ ရာမှ ထောင်သို့ စသည်ဖြင့် ဂဏန်းပြောင်းသွားစေရန် 
အတွက် ခွေးသွားစိတ် ၁ဝ ခုစီပါသည့် ဘီးကလေးများ တပ် 
ဆင်ထားသည်။ ထိုခွေးသွားစိတ်ကလေးများသည် နှိပ်လိုက် 
သည့် ခလုတ်ပေါ်ရှိ ဂဏန်းအမှတ်အတိုင်း နေရာရွေ့ကြ၏။ 
ပမာအားဖြင့် ၅ အမှတ်ခလုတ်ကို နှိပ်က ခွေးသွားစိတ် ၅ ခု 
ရွေ့၍ ၉ အမှတ်ကို နှိပ်လျှင်လည်း ၉ ခု ရွေ့လေသည်။ သို့ရာ 
တွင် တစ်ကျပ်၌ ၁၆ ပဲရှိခြင်း၊ တစ်ပဲ၌ ၁၂ ပိုင် ရှိခြင်းတို့
ကြောင့်၊ ပိုင်မှ ပဲသို့ ပြောင်ပေးရမည့်ဘီးတွင် ခွေးသွားစိတ် 
၁၂ စိတ်ရှိရန်လို၍ ပဲမှ ကျပ်သို့ ပြောင်းပေးရမည့်ဘီးတွင် ခွေး 
သွားစိတ် ၁၆ စိတ်ရှိရန် လိုပေသည်။ ထို့အတူ အဂ‡လိပ်ငွေ 
ပေါင်၊ သျှီလင်၊ ပဲနီကိုသုံးသည့် စက်တွင်လည်း ပဲနီမှ သျှီလင်၊ 
သျှီလင်မှ ပေါင်သို့ ပြောင်ပေးနိုင်ရန်အတွက် ခွေးသွားစိတ် ၁၂ 
စိတ်နှင့် အစိတ် ၂ဝ အသီးသီးရှိသည့် ဘီးများ ကို အထက်ပါ 
ကျပ်၊ ပဲ၊ ပိုင် ဘီးများအစား တပ်ဆင်ပေးရန် လို၏။ ထိုအတူ 
ပင် ကျပ်နှင့်ပြား စံနစ်အတွက် ဖန်တီးရန် စက်တွင်လည်း ၁ 
ကျပ်တွင် ၁ဝ မူးရှိ၍ ၁ မူးတွင် ၁ဝ ပြားရှိသောကြောင့် 
ပြားမှ မူးသို့ ပြောင်းပေးရမည့် ဘီးတွင် ခွေးသွားစိတ် ၁ဝ 
စိတ်ရှိရန်လို၍ မူးမှကျပ်သို့ ပြောင်းပေးရမည့်ဘီးတွင် ခွေးသွား 
စိတ် ၁ဝ စိတ်ရှိရန် လိုပေမည်။ ဆိုလိုသည့် အဓိပ္ပာယ်မှာ 
စာရင်းတွက်စက်များကို ပြုလုပ်သည့်အခါ အသုံးပြုမည့် နိုင်ငံရှိ 
ငွေကြေး အမျိုးအစားကိုလိုက်၍ သင့်တော်အောင် ပြုပြင် စီမံ 
ပေးရန် လိုသည်ဟု ဆိုလိုပေသည်။

အခြားကြည့်ရန်
-------------

* ဂဏန်းတွက်စက်

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၃)
ခခယယ၊ ခခယမ်းယမ်း၊ ခနိုးခနဲ့၊ ခမီးခမက်၊ ခလုပ်ကန်သင်း၊ ခဲခဲကြိတ်ကြိတ်၊ ခဲခဲမဲမဲ၊ ခဲခဲယဉ်းယဉ်း၊ ခေါ်ခေါ်ပြောပြော၊ ခက်ခက်ခဲခဲ၊ ခင်ခင်မင်မင်၊ ခန့်ခန့်ညားညား၊ ခုတ်ခုတ်ထွင်ထွင်၊ ခုံခုံမင်မင်၊ ခိုင်ခိုင်ခံ့ခံ့၊ ခိုင်ခိုင်မတ်မတ်၊ ခိုခိုကပ်ကပ်၊ ခိုးခိုးခေါက်ခေါက်၊ ခိုးခိုးရှုရှု၊ ခိုးလိုးခုလု၊

ချိချိယဲ့ယဲ့၊ ချည့်ချည့်နဲ့နဲ့၊ ချီချီချချ၊ ချီချီချဲ့ချဲ့၊ ချီချီငေါ်ငေါ်၊ ချုချုချာချာ၊ ချေချေငံငံ၊ ချဲ့ချဲ့နဲ့နဲ့၊ ချယ်ချယ်လှယ်လှယ်၊ ချော့ချော့ချီချီ၊ ချောချောချူချူ၊ ချောချောမောမော၊ ချက်ချက်ချာချာ၊ ချက်ချက်ပြုတ်ပြုတ်၊ ချစ်ချစ်ခင်ခင်၊ ချစ်ချစ်ချုတ်ချုတ်၊ ချန်ချန်ချွင်းချွင်း၊ ချမ်းချမ်းမြမြ၊ ချမ်းချမ်းသာသာ၊ ချို့ချို့ငဲ့ငဲ့၊ ချိုချိုချဉ်ချဉ်၊ ချိုချိုဆိမ့်ဆိမ့်၊ ချိုချိုသာသာ၊ ချိုးချိုးနှိမ်နှိမ်၊ ချိုးချိုးဖဲ့ဖဲ့၊ ခြီးခြီးမြှောက်မြှောက်၊ ခြီးခြီးဝှဲဝှဲ၊ ခြေခြေမြစ်မြစ်၊ ခြေခြေလယ်လယ်၊ ခြိမ့်ခြိမ့်သဲသဲ၊ ခြိမ်းခြိမ်းခြောက်ခြောက်၊ ခွဲခွဲခြမ်းခြမ်း၊ ချွဲချွဲကျိကျိ၊ ချွဲချွဲပြစ်ပြစ်၊ ချွတ်ချွတ်ယွင်းယွင်း၊ ခြိုးခြိုးခြံခြံ၊ ခြိုးခြိုးခြိမ့်ခြိမ့်။

ရင်းမြစ်
--------

* မြန်မာစာ ဆန့်ကျင်ဘက် ဝေါဟာရများ၊ ငွေဒေါင်းဖြူ၊ အောက်တိုဘာလ ၁၉၇၆။
* ဇောင်း၏ မြန်မာစာ မြန်မာစကားဘလော့ဂ် [*လင့်ခ်သေ*]
ကကခုန်ခုန်၊ ကချော်ကချွတ်၊ ကစဲကရဲ၊ ကစဉ့်ကရဲ၊ ကဇစ်ကရစ်၊ ကတောကမြော၊ ကတိမ်းကပါး၊ ကတုန်ကရင်၊ ကတိုက်ကရိုက်၊ ကနွဲ့ကယ၊ ကပေကရေ၊ ကပေါက်ကရောက်၊ ကပိုကရို၊ ကပျက်ကချော်၊ ကဗျာကရာ၊ ကဗျာကသီ၊ ကမန်းကတန်း၊ ကရော်ကမယ်၊ ကရောက်ကရက်၊ ကလီကမာ၊ ကလေကခြေ၊ ကလေကဝ၊ ကလေးကလား၊ ကလန်ကဆန်၊ ကလိန်းကလက်၊ ကသိကအောက်၊ ကသီကရီ၊ ကသုတ်ကသက်၊ ကာကာကွယ်ကွယ်၊ ကူကူညီညီ၊ ကေကေကာကာ၊ ကော်ကော်ကပ်ကပ်၊ ကင်းကင်းရှင်းရှင်း၊ ကန်ကန်ကျောက်ကျောက်၊ ကုတ်ကုတ်ကော်ကော်၊ ကုတ်ကုတ်ပတ်ပတ်၊ ကောက်ကောက်ကျစ်ကျစ်၊ ကောက်ကောက်ကွေ့ကွေ့၊ ကောင်းကောင်းကန်းကန်း၊ ကောင်းကောင်းမွန်မွန်၊ ကိုးကိုးကားကား၊ ကိုးကိုးကပ်ကပ်၊ ကိုးရိုးကားယား၊ ကိုးလိုးကန့်လန့်၊

ကျကျနန၊ ကျွိကျွိချွဲချွဲ၊ ကျူးကျူးကျော်ကျော်၊ ကျူးကျူးလွန်လွန်၊ ကျေကျေနပ်နပ်၊ ကျေသိမ်ကျေးငယ်၊ ကျဲကျဲစိပ်စိပ်၊ ကျယ်ကျယ်ဝန်းဝန်း၊ ကျဉ်းကျဉ်းကျယ်ကျယ်၊ ကျဉ်းကျဉ်းကြပ်ကြပ်၊ ကျံကျံလိမ်းလိမ်း၊ ကျန်းကျန်းတန်းတန်း၊ ကျိတ်ကျိတ်ခဲခဲ၊ ကျိုးကျိုးကျည်ကျည်၊ ကြည်ကြည်ညိုညို၊ ကြည်ကြည်ရွှန်းရွှန်း၊ ကြည်ကြည်လင်လင်၊ ကြီးကြီးကျယ်ကျယ်၊ ကြေကြေညာငြာ၊ ကြေကြေပြေပြေ၊ ကြေကြေလယ်လယ်၊ ကြေကြေအေးအေး၊ ကြဲကြဲစွန့်စွန့်၊ ကြဲကြဲသွန်သွန်၊ ကြင်ကြင်နာနာ၊ ကြပ်ကြပ်တည်းတည်း၊ ကြံကြံစည်စည်၊ ကြံကြံဖန်ဖန်၊ ကြမ်းကြမ်းတမ်းတမ်း၊ ကြိတ်ကြိတ်နယ်နယ်၊ ကြိမ်ကြိမ်ခေါက်ခေါက်၊ ကြောက်ကြောက်ရွံ့ရွံ့၊ ကြိုကြိုကြားကြား၊ ကြိုးကြိုးကုတ်ကုတ်၊ ကြိုးကြိုးကြံကြံ၊ ကြိုးကြိုးကြွကြွ၊ ကြိုးကြိုးစားစား၊ ကွယ်ကွယ်ဝှက်ဝှက်၊ ကြွားကြွားရွားရွား၊

ရင်းမြစ်
--------

* မြန်မာစာ ဆန့်ကျင်ဘက် ဝေါဟာရများ၊ ငွေဒေါင်းဖြူ၊ အောက်တိုဘာလ ၁၉၇၆။
* ဇောင်း၏ မြန်မာစာ မြန်မာစကားဘလော့ဂ်  Archived 31 March 2010 at the Wayback Machine.
Katsushika Hokusai ကို အဲဒိုခေတ်က ပန်းချီဆရာ စာရေးဆရာတစ်ယောက်အဖြစ်လူသိများခဲ့သည်။ ခရစ်နှစ်1760ခုနစ် အောက်တိုဘာ 31ရက်နေ့တွင်မွေးဖွားခဲ့ပြီး 1849ခုနစ် မေလ10ရက်နေ့တွင်ကွယ်လွန်ခဲ့သည်။ Hokusai ဟာ သစ်သားစာရွက်ပုံနှိပ်ခြင်းတွင် အထူးထင်ရှားသည်။ 1831 ခုနှစ်တွင် သူဖန်တီးခဲ့သော Thirty-six Views of Mount Fuji ဟာလည်း ထင်ရှားကျော်ကြားသည်။

Hokusai ဟာ ဖူဂျီတောင်အကြောင်းကို ပျံ့နှံ့စေရန်ရည်ရွယ်ပြီး Thirty-six Views of Mount Fuji နဲ့ The Grate Wave တို့ကိုရေးဆွဲခဲ့တယ်။ အဲ့ဒီရေးဆွဲခဲ့တဲ့ အရာတွေက ဂျပန်တွင်သာမက နိုင်ငံခြားတိုင်းပြည်များထိအောင် ကျော်ကြားခဲ့တယ်။ သမိုင်းပညာရှင် Richard Lane ကတော့ အကျဉ်းချုပ်ပြောရမယ်ဆိုရင်Hokusai ဆိုတဲ့နာမည်နဲ့လုပ်ထားတဲ့ ပုံနှိပ်စာတွေဟာဂျပန်မှာတွင်သာမက နိုင်ငံခြားတိုင်းပြည်တွေမှာပါ အလွန်ကြီးကျယ်ခမ်းနားတဲ့ရှေးဟောင်းပုံနှိပ်စာတွေဖြစ်တယ်လို့ပြောပါတယ်။ သူဟာနိုင်ငံခြားကပညာရှင်တွေကပါအသိအမှတ်ပြုထိုက်သူလို့ဆိုပါတယ်။

Hokusai ရဲ့ငယ်ဘဝနဲ့ အနုပညာစတင်လာပုံ

Hokusai ရဲ့ မွေးနေ့နှင့်ပတ်သက်ပြီးသိပ်ပြီးတော့မသေချာလှပါဘူး။ သူ့ရဲ့ငယ်ဘဝနာမည်ကကတော့တိုကီတာရိုဖြစ်ပါတယ်။ သူ့အဖေဟာမှန်ပြုလုပ်သူတစ်ဦးဖြစ်ပီး ကြည့်မှန်များကို ဗိုလ်မှူးကြီးတွေအတွက်ပြုလုပ်ပေးရသူပဲဖြစ်ပါတယ်။ သူ့အဖေဟာ  Hokusai ကိုသူ့ရဲ့ကြည့်မှန်လုပ်ခြင်းအတတ်ပညာကို အမွေမဆက်ခံစေခဲ့ပါဘူး။ ဒါကိုကြည့်ခြင်းအားဖြင့်  Hokusai ရဲ့အမေဟာကိုယ်လုပ်တော်ဖြစ်နိုင်ခြေများပါတယ်။  Hokusai ဟာပုံရေးဆွဲခြင်းကို အသက်၆နှစ်ကနေစဆွဲပါတယ်သူ့အဖေတိုက်တွန်းမှုမပါပဲစဆွဲခဲ့ပါတယ်။

Hokusai ကိုနာမည်ပေါင်း၃၀ကျော်လောက်ဖြင့်ဂျပန်မှာခေါ်ဝေါ်ခဲ့ကြပါတယ်။  Hokusai ဟာနာမည်တွေကိုလည်းခဏခဏပြောင်းလဲခဲ့ပါတယ် သူရေးဆွဲတဲ့ပုံစံအလိုက်နာမည်တွေကိုပြောင်းခဲ့ပါတယ်။

သူ့အသက်၁၂နှစ်မှာတော့ သူ့အဖေဟာ Hokusaiကို စာကြည့်တိုက်တွင်အလုပ်လုပ်စေခဲ့ပါတယ်။ ထင်ရှားတဲ့တက္ကသိုလ်မှာရှိတဲ့စာကြည့်တိုက်မှာတွင်တော့ ထိုခေတ်က သစ်သားဖြင့်ပြုလုပ်ထားတဲ့ ပုံနှိပ်စာတွေဟာရေပန်းစားခဲ့ပါတယ်။ အသက်၁၄နှစ်မှာတော့ သစ်သားလှီးဖြတ်သူအလုပ်သင်အနေဖြင့် အသက်၁၈နှစ်ထိ ၄နှစ်တိုင်လုပ်ခဲ့ပါတယ်။ သူ ကဆုက၀ စတူဒီယိုကိုဝင်တဲ့အခါ သူ့ဆရာဖြစ်သူက ရွန်းရှောဆိုပြီးနာမည်ပေးခေါ်ဆိုခဲ့ပါတယ်။ အဲ့နောက်ပိုင်းဂျပန်ရိုးရာပြဇာတ်နဲ့သက်ဆိုင်သောအရာများကိုသင်ယူလေ့လာခဲ့ပါတယ်။

ထိုနောက်၁နှစ်အကြာမှာ သူ့နာမည်ကို ပထမဆုံးအကြိမ်ပြောင်းလဲခဲ့ပါတယ်။ သူ့အနေနဲ့စတူဒီယိုမှာ ဂျပန်ရိုးရာပြဇာတ်ဆိုင်ရာရုပ်ပုံတွေကို ရေးဆွဲသူတစ်ယောက်အနေဖြင့်အသက်မွေးခဲ့ပါတယ်။ Hokusai ဟာ ပထမဆုံးဇနီးဖြစ်သူနဲ့သိပ်ကြာကြာမပေါင်းသင်းလိုက်ရပါဘူး။ ပထမဇနီးဖြစ်သူဟာ1790ခုနစ်အစောပိုင်းလောက်မှာပဲဆုံးပါးသွားခဲ့ပြီး1797ခုနစ်တွင်ဒုတိယမြောက်ဇနီးကိုလက်ထပ်ခဲ့ပါတယ်သို့ပေသော်ငြားခဏလောက်ပဲပေါင်းသင်းလိုက်ရပြီးဒုတိယမြောက်ဇနီးပါထပ်မံဆုံးပါးသွားခဲ့ပါတယ်။ သားနှစ်ယောက်သမီးသုံးယောက်ကျန်ခဲ့ပြီး အငယ်ဆုံးသမီးလေးကတော့ ပန်းချီဆရာမဖြစ်လာခဲ့ပါတယ်။